Euskal Autonomia Erkidegoko Sektore Publikoko Langileen Estatistikari lotutako definizioak - Gobernantza Publiko eta Autogobernu Saila - Eusko Jaurlaritza - Euskadi.eus\nEuskal Autonomia Erkidegoko Sektore Publikoko Langileen Estatistikari lotutako definizioak\n‘Euskal Autonomia Erkidegoko Sektore Publikoko Langileen Estatistikari’ lotutako definizioak, funtzio publikoa arautzen duten araudietan oinarrituak, tresna garrantzitsua da administrazio publikoen funtzionamendua ulertzeko, langileei dagokienez.\nBehin-behinekotasunaren tasa, sexua bereizita\nBitarteko-tasa, sexua bereizita\nKidegoak eta eskalak-Administrazio Orokorreko eta haren erakunde autonomoetako langileak\nKidegoak eta eskalak-Funtzionario irakasleak\nKidegoak eta eskalak-Justiziako funtzionarioak\nKidegoak eta eskalak-Poliziaren funtzionarioak\nLangile-kolektiboak-Administrazio Orokorreko langileak\nLan-harremana-Prestakuntzan edo praktiketan dauden funtzionarioak\nPrekarietatea administrazio publikoetan\nPrekarietate-tasa, sexua bereizita\nEstatistikaren eremuan sartzen dira Euskal Autonomia Erkidegoko Administrazio Orokorra eta haren erakunde autonomoak, Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuan zehaztutakoaren arabera. 7.,8. eta 9. artikuluak.\nEz dira sartzen EAEko Administrazioaren sektore publikoko ezein erakundetako langileak -zuzenbide pribatuko erakunde publikoak, sozietate publikoak, fundazio edo partzuergo publikoak-. Partaidetza duten erakundeetako langileak ere ez dira sartzen.\nAurrekontu-plantilletako informazioan 'Haurreskolak’ eta 'Consorcio Científico-Tecnológico Vasco Basque Research and Technology Alliance (BRTA)’ partzuergoak sartzen dira.\nZerbitzu aktiboko egoera administratiboan dauden langileak. Enplegatu Publikoaren Oinarrizko Estatutuaren Legearen testu bategina onartzen duen urriaren 30eko 5/2015 Legegintzako Errege Dekretuaren 86. artikuluak emandako definizioaren arabera, “zerbitzu aktiboko egoeran daude, Estatutu hau garatzeko Funtzio Publikoak emandako arautegiaren arabera, funtzionario publiko modura zerbitzua ematen duten pertsonak, destinotzat duten Administrazio edo organismo publikoa nahiz erakundea edozein dela ere, baldin eta beste egoera batean egotea ez badagokie”.\nErreferentzia-datan zerbitzu aktiboan dauden langile guztiak zenbatuko dira, nahiz eta lanera joateko betebeharretik juridikoki salbuetsita egoeran egon -adibidez, aldi baterako ezintasunagatiko bajan, onartutako baimenak...-. Absentzia horietarako ordezko langileak kontratatu badira, langile horiek ere zenbatu egingo dira.\nKanpoan geratuko dira behin-behineko langileak eta goi-kargudunak, baita sei hilabetetik beherako kontratua duten lan-kontratudunak eta praktiketako funtzionarioak ere.\nLangile-kolektiboak funtzionarioen eta langile lan-kontratudunen taldeak dira, jarduera-sektore zehatzetan zerbitzua ematen dutenak, sektorearen berezitasunen araberako lan-baldintza espezifikoetan. Oro har, funtzio publikoko gaietan araudi espezifikoaren mende daude eta lan-baldintzei dagokienez, lan-baldintzak arautzen dituzten akordio edo hitzarmen kolektibo propioak dituzte.\nKolektibo hauen funtzio publikoko eskumenei dagokienez, gaiaren araberako eskumena duten sailei esleitu zaizkie, EAEko Funtzio Publikoari buruzko uztailaren 6ko 6/1989 Legeak 6.3 artikuluan xedatutakoa aplikatuz.\nA.1.- Administrazio Orokorreko eta haren erakunde autonomoetako langileak\nEuskal Autonomia Erkidegoko Administrazio Orokorraren sailetan eta haren erakunde autonomoetan zerbitzua ematen duten funtzionarioak eta langile lan-kontratudunak sartzen dira. Kanpoan geratuko dira behin-behineko langileak eta goi-kargudunak. Lan-kontratudunei dagokionez, ez dira sartzen sei hilabetetik beherako kontratua dutenak.\nAdministrazio Orokorreko eta haren erakunde autonomoetako funtzionarioen lan-baldintzak apirilaren 3ko 50/2012 Dekretuan daude araututa. Dekretu horrek aldatu egiten du Euskal Autonomia Erkidegoko Administrazioaren eta haren erakunde autonomoen zerbitzura diharduten funtzionarioen lan-baldintzak arautzen dituen akordioa onartzeko den Dekretua aldatzen du.\nAdministrazio Orokorreko eta haren erakunde autonomoetako lan-kontratudunen lan-baldintzak Euskal Autonomia Erkidegoko Administrazioko Lan Kontratudunen Kolektiboentzako 2010-2011 Hitzarmenean daude araututa (hitzarmen-kodea: 8600612).\nKolektibo horretatik kanpo geratuko dira Euskal Autonomia Erkidegoko Justizia Administrazioan laguntza-zerbitzua ematen duten lan-kontratudunek. Langile horiek Justiziako Langileak atalean zenbatuko dira.\nAdministrazio Orokorreko lan-kontratudunen artean bereizi egin behar dira Segurtasun Sailera atxikitako langileak eta Polizia eta Larrialdietako Euskal Akademiara atxikitakoak. Azken hauek atal honetan sartzen dira eta lan-baldintzei dagokionez, Herrizaingo Saileko eta Euskal Herriko Polizia Ikastegia erakunde autonomoko lan-kontratudunen Hitzarmen Kolektiboan daude aurreikusita (hitzarmen-kodea: 8600120).\nA.2.- Justiziako langileak\nEuskal Autonomia Erkidegoko Justizia Administrazioan zerbitzua ematen duten funtzionarioak sartzen dira.\nEuskal Autonomia Erkidegoan diharduten Justizia Administrazio funtzionarioen lan-baldintzak abuztuaren 31ko 223/2010 Dekretuan daude araututa. Dekretu horren bidez, Euskal Autonomia Erkidegoko Justizia Administrazioko funtzionarioak Euskal Administrazio Orokorreko funtzionarioekin nola parekatu arautzeko eta Justizia eta Herri Administrazio Sailaren eta CC.OO., CSI/CSIF, LAB eta UGT sindikatuen artean Bulego Judizial eta Fiskala ezartzeko IV. Akordioa onartu zen.\nEuskal Autonomia Erkidegoko Justizia Administrazioan laguntza-zerbitzua ematen duten lan-kontratudunak atal honetan sartzen dira. Lan-kontratudunei dagokionez, ez dira sartzen sei hilabetetik beherako kontratua dutenak.\nA.3.- Ertzaintzako langileak\nEuskal Herriko Poliziari buruzko uztailaren 17ko 4/1992 Legearen arabera araututako Ertzaintzaren kidegoko funtzionarioak sartzen dira.\nErtzaintzako funtzionarioen lan-baldintzak urtarrilaren 17ko 4/2012 Dekretuan eta ondorengo aldaketetan daude araututa. Dekretu horren bidez, Ertzaintzako langileen 2011., 2012. eta 2013. urteetarako lan-baldintzak araupetzeko Akordioa onartu zen.\nErtzaintzako langile guztiak karrerako funtzionarioak dira.\nPraktikaldian dauden Ertzaintzako funtzionarioak ez daude sartuta.\nA.4.- Hezkuntzako langileak\nEuskal Autonomia Erkidegoko unibertsitatez kanpoko funtzionario irakasleak eta Hezkuntza Saileko langile lan-kontratudunak daude sartuta.\nFuntzionario irakasleak Euskal Autonomia Erkidegoko Unibertsitatekoez kanpoko Irakaskuntzarako Irakasleen Kidegoei buruzko otsailaren 19ko 2/1993 Legean aurreikusitako kidegoetakoren batean dauden pertsonak dira.\nHezkuntza Saileko langile lan-kontratudunetan daude bilduta kolektibo hauek:\n· Lan-kontratudun irakasleak eta hezitzaileak.\n· Hezkuntza Saileko Erlijioko lan-kontratudun irakasleak.\n· Hezkuntza Saileko langile lan-kontratudunak.\nLangile lan-kontratudunei dagokionez, ez dira sartzen sei hilabetetik beherako kontratua dutenak.\nLan-kontratudun irakasleen eta hezitzaileen lan-baldintzak uztailaren 6ko 185/2010 Dekretuan daude araututa. Dekretu horren bidez, Euskal Autonomia Erkidegoko unibertsitateaz kanpoko funtzionario irakasleen lan-baldintzak arautzen dituen Akordioa onartu zen.\nLan-kontratudun irakasleen eta hezitzaileen lan-baldintzak Hezkuntza, Unibertsitate eta Ikerketa Saileko irakaskuntza eta hezkuntzaren alorreko langileentzako Hitzarmen Kolektiboan daude araututa (hitzarmen-kodea: 8602345) .\nLan-kontratudun irakasleen eta hezitzaileen lan-baldintzak Hezkuntza, Unibertsitate eta Ikerketa Sailaren mende dauden erlijioko langile lan-kontratudunentzako Hitzarmen Kolektiboan daude araututa (hitzarmen-kodea: 8600050) .\nLan-kontratudun irakasleen eta hezitzaileen lan-baldintzak Hezkuntza, Unibertsitate eta Ikerketa Saileko langile lan-kontratudunentzako Hitzarmen Kolektiboan daude araututa (hitzarmen-kodea: 8600050).\nB) ATXIKITAKO LURRALDEA\nLanpostuari dagokion destinoko zentroa kokatzen den lurraldea esleitzen da, onartutako lanpostuen zerrenden arabera.\nC.1 Aintzat hartutako langile-tipologiak honako hauek dira:\nC.1.1.- Karrerako funtzionarioak: karrerako funtzionario dira, legezko izendapen bati esker, ordainsari baten truke eta behin betiko izaeraz zerbitzu profesionalak betetzeko, Administrazio Zuzenbideaz araututako estatutupeko harreman baten bitartez Herri Administrazio bati lotuta daudenak (EPOETBren 9.1 art.).\nC.1.2- Bitarteko funtzionarioak: bitarteko funtzionarioak dira behar bezala justifikatutako beharrak eta urgentziak eraginda, karrerako funtzionarioei dagozkien betekizunak betetzeko izendatzen direnak, hain zuzen inguruabar hauetako bat gertatzen denean:\na) Plaza hutsak egotea, ezinezkoa bada plaza horiek karrerako funtzionarioek betetzea.\nb) Titularren ordezte iragankorra.\nc) Aldi baterako programak gauzatzea, zeinek ezingo baitute izan hiru urtetik gorako iraupena, iraupena gehienez ere beste hamabi hilabetez luzatu ahal izanik estatutu hau garatzeko ematen diren funtzio publikoari buruzko legeengatik\nd) Atazak gehiegi izatea edo metatzea gehienez ere sei hilabetez, hamabi hileko aldi batean. (EPOETBren 10. art.)\nC.1.3.- Langile lan-kontratudunak: langile lan-kontratudunak dira, lan-arloko legeriaren arabera langileak kontratatzeko edozein modalitate erabilita, idatziz formalizatutako lan-kontratu bati esker, administrazio publikoei ordaindutako zerbitzuak ematen dizkietenak.\nIraupenaren arabera, kontratua izan daiteke finkoa, mugagabea edo aldi baterakoa. (EPOETBren 11.1. art.) Aldi baterako kontratu-modalitateak Langileen Estatutuan daude aurreikusita 15.1. artikuluan.\na) Langilea lan edo zerbitzu jakin batzuk aurrera eramateko kontratatzen denean, enpresako jardueraren barruan autonomia eta berezko ezaugarriak izanik, eta lana bukatzeko epea, nahiz eta denboran mugatuta egon, iraupen jakin gabekoa baldin bada.\nb) Merkatuaren gora-beheren eraginez eta zereginak metatu edo eskabide larregi izatearen eraginez, halako kontratuak egitea beharrezkoa denean, nahiz eta aipatutako lan guztiok enpresaren ohiko jarduerakoak izan.\nc) Lanpostua gordetzeko eskubidea duten langileak ordezkatzeko denean.\nLan-pilaketengatik kontratatutako langileak ez dira sartzen, araudiaren arabera kontratu horien iraupena sei hilabetetik beherakoa delako.\nC.2. Sartzen ez diren langile-tipologiak:\nC.2.1.- Goi-kargudunak: Enplegatu publikoak izan daitezke edo ez, eta goi-zuzendaritzako eginkizunak dituzte administrazio bateko unitate gutxi gorabehera zabaletan. Estatutu espezifiko batean oinarrituta egongo da haien administrazio publikoekiko lotura.\nC.2.2.- Behin-behineko langileak: izendapen bati esker eta behin betiko izaerarik gabe, konfiantzakotzat edo aholkularitza berezitzat berariaz kalifikatutako eginkizunak bakarrik egiten dituztenak; xede horretarako izendatutako aurrekontu-kredituetatik ordaintzen zaie (EPOETBren 12.1 art.)\nC.2.3.- Prestakuntzan edo praktiketan dauden funtzionarioak: hautaketa-probak gainditu ondoren, izangaiak prestakuntzan edo praktiketan dauden funtzionario izendatuko dituzte eta praktikaldia edo hautaketa-ikastaroa gainditu beharko dute karrerako funtzionario izendatu aurretik.\nC.2.4.- Sei hilabetetik beherako kontratua duten lan-kontratudunak.\nPrekarietatea administrazio publikoetan.\nPrekarietatea, hau da, Administrazio Publikoarekin lotutako mota guztietako langileak, funtzionarioak eta langileak egotea, aldi baterako edo bitarteko araubide juridikoekin.\nPrekarietate-tasa: bitarteko funtzionarioen eta aldi baterako lan-kontratudun langileen zatidura, erakunde publiko bateko edo haren eremu bateko langile guztiekin alderatuta.\nPrekarietate-tasa, sexua bereizita: sexu jakin bateko bitarteko funtzionarioen eta aldi baterako lan-kontratudun langileen zatidura, erakunde publiko bateko edo haren eremu bateko sexu bereko langile guztiekin alderatuta.\nBitarteko-tasa: bitarteko funtzionarioen zatidura, erakunde publiko bateko edo haren eremu bateko funtzionario guztiekin alderatuta.\nBitarteko-tasa, sexua bereizita: sexu jakin bateko bitarteko funtzionarioen zatidura, erakunde publiko bateko edo haren eremu bateko sexu bereko funtzionario guztiekin alderatuta.\nBehin-behinekotasunaren tasa: aldi baterako lan-kontratudun langileen zatidura, erakunde publiko bateko edo haren eremu bateko lan-kontratudun langile guztiekin alderatuta.\nBehin-behinekotasunaren tasa, sexua bereizita: sexu jakin bateko aldi baterako lan-kontratudun langileen zatidura, erakunde publiko bateko edo haren eremu bateko sexu bereko lan-kontratudun langile guztiekin alderatuta.\nKidegoak eta eskalak honela sailkatzen dira, horietara iristeko eskatutako titulazioaren arabera, talde hauek oinarri hartuta:\n- A taldea: Bi azpitaldetan sailkatuta: A1 eta A2.\nTalde honetako kidego eta eskaletara iritsi ahal izateko, graduko unibertsitate-tituluaren jabe izatea eskatuko da. Legeak beste unibertsitate-tituluren bat eskatzen duenean, unibertsitate-titulu hori hartuko da aintzakotzat.\nKidegoak eta eskalak azpitalde horietako bakoitzean sailkatzeko, kontuan hartuko dira bete beharreko funtzioetan eskatzen den erantzukizun-maila eta sarrera-proben ezaugarriak.\n- B taldea: talde honi dagozkion kidego eta eskaletara iritsi ahal izateko, goi-mailako teknikariaren tituluaren jabe izatea eskatuko da.\n- C taldea. Bi azpitaldetan sailkatuta (C1 eta C2), sartzeko eskatzen den titulazioaren arabera.\n- C1: Batxilergoko titulua edo titulu teknikoa.\n- C2: Derrigorrezko Bigarren Hezkuntzako graduatu titulua. (EPOETBren 76. art.)\nE) KIDEGOAK ETA ESKALAK\nFuntzionarioak kidego, eskala, espezialitate eta bestelako sistemen bidez sailkatzen dira, eta sailkapen-elementu horiek hautaketa-prozesuen bidez egiaztatzen diren konpetentzia, gaitasun eta jakintza komunak biltzen dituzte.\nFuntzionarioen kidegoak eta eskalak Gorte Nagusiek edota autonomia-erkidegoetako legebiltzarrek onetsitako lege bidez sortzen, aldatzen edo ezabatzen dira. (EPOETBren 75.1 eta 2. art.)\nGuztientzako sarrerako eta barne-mailatan gora egiteko frogak arrazoibideratu ahal izateko, lanpostu-zerrendak antolatzeko helburuak Kidegoek osatzen dituzte.\nE.1.- Administrazio Orokorreko eta haren erakunde autonomoetako langileak\nEAEko Administrazio Orokorreko eta haren erakunde autonomoetako funtzionarioak Euskal Autonomia Erkidegoko Administrazio Orokorreko eta haren erakunde autonomoetako kidegoak eta eskalak antolatzeko otsailaren 25eko 1/2004 Legean aurreikusitako kidego eta eskalaren batean daude sartuta.\nLege horren 9. artikuluak xedatutakoaren arabera, Euskal Autonomia Erkidegoko Administrazio Orokorreko eta haren erakunde autonomoetako kidegoak honela daude sailkatuta:\na) Kidego orokorrak: batez ere administrazio-jarduerarekin zerikusia duten funtzioak egiten dituztenak; besteak beste, kudeaketa, ikuskapena, aholkularitza, kontrola, betearazpena eta antzekoak.\nb) Kidego bereziak: batez ere lanbide edo titulazio espezifiko bat eskatzen duten funtzioak egiten dituztenak.\nEuskal Autonomia Erkidegoko Administrazio Orokorreko eta haren erakunde autonomoetako kidego orokorrak honako hauek dira:\na) A taldearen barruan, Administrazioko Goi-mailako Kidegoa edo A-1.\nb) B taldearen barruan, Administrazio-kudeaketako Kidegoa edo B-1.\ne) E taldearen barruan, Mendeko Langileen Kidegoa edo E-1.\nEuskal Autonomia Erkidegoko Administrazio Orokorreko eta haren erakunde autonomoetako kidego bereziak honako hauek dira:\na) A taldearen barruan, Goi-mailako Teknikarien Kidegoa edo A-2.\nb) B taldearen barruan, Erdi-mailako Teknikarien Kidegoa edo B-2.\nc) C taldearen barruan, Teknikari Laguntzaileen Kidegoa edo C-2.\nKidego berezien barruan eskalak egon daitezke funtzioek lanbide-kualifikazio bat eskatu eta hura betetzea titulazio akademiko bakarrarekin bat ez datorrenean, baizik eta hainbat titulazio akademikorekin bete daitezkeen edukiak biltzen dituenean. (14. art.)\nA) Goi-mailako Teknikarien Kidegoa:\n1) Artxibo, Liburutegi eta Dokumentazioko Eskala\n2) Epidemiologiako Eskala.\n3) Estatistikako Eskala.\n4) Informazioaren Sistemen eta Teknologien Eskala.\n5) Laborategiko Eskala.\n8) Itzulpengintzako Eskala\n9) Larrialdiei aurre egiteko Eskala\nB) Erdi-mailako Teknikarien Kidegoa:\n2) Estatistikako Eskala.\n3) Informazioaren Sistemen eta Teknologien Eskala.\n5) Itzulpengintzako Eskala.\n1) Laborategiko Eskala.\nGoi-mailako Teknikarien Kidegoan, Erdi-mailako Teknikarien Kidegoan eta Laguntzaile Teknikoen Kidegoan indarrean dauden titulazio ofizial adina aukera egon daitezke.\nE.2.- Justiziako funtzionarioak\nJustizia Administrazioko funtzionarioen kidegoak Botere Judizialaren uztailaren 1eko 6/1985 Lege Organikoan daude araututa. (BJLO, 475. art.).\nHonela sailkatuko dira funtzionarioen kidegoak:\na) Kidego orokorrak, haien zeregina funtsean eduki prozesaleko lanak egitea denean, lan horiei loturiko administrazio-funtzioak alde batera utzi gabe.\nKidego orokorrak dira:\n- Prozesu eta Administrazio Kudeaketako Kidegoa. Kidego honetan sartzeko, unibertsitate-diplomadun, ingeniari tekniko, arkitekto tekniko edo horien baliokide den titulu baten jabe izatea eskatuko da.\n- Prozesu eta Administrazio Izapidetzako Kidegoa. Kidego honetan sartzeko, batxilergoko edo horren baliokide den titulu baten jabe izatea eskatuko da.\n- Laguntza Judizialeko Kidegoa: Kidego honetan sartzeko, DBHko edo horren baliokide den titulu baten jabe izatea eskatuko da.\nEuskal Autonomia Erkidegoko Justizia Administrazioan, Kidego berezietan, Auzitegi Medikuen Kidegoko langileak baino ez daude. Auzitegi Medikuen Kidegoan sartzeko, Medikuntzako Lizentziatura edo Gradua eta Auzitegi Medikuntzako espezialista tituluaren jabe izatea eskatuko da.\nE.3.- Poliziaren funtzionarioak\nErtzaintza eskaletan egituratzen da hierarkikoki, eta eskala horien barruan, kategoria hauetan:\na) Goi-mailako Eskala: intendente kategoriarekin, A taldean sailkatua, A1 azpitaldean.\nb) Eskala betearazlea: komisario eta komisariorde kategoriekin, A taldean sailkatua, A1 azpitaldean.\na) Ikuskapen Eskala: ofizial eta ofizial-ondoko kategoriekin, C taldean sailkatua, C1 azpitaldean.\nd) Oinarrizko Eskala: agente lehena eta agente kategoriekin, C taldean sailkatua, C1 azpitaldean.\nMedikuen eta teknikarien eskala ere egongo da Ertzaintzan, eta haien lanpostuak A1, A2 eta C1 sailkapen-taldekoak izango dira, kasu bakoitzean eskatzen den titulazioaren arabera. (EAEPLren 105. art.)\nE.4.- Funtzionario irakasleak\nEuskal Autonomia Erkidegoko funtzionario irakasleen kidegoak Euskal Autonomia Erkidegoko Unibertsitatekoez kanpoko Irakaskuntzarako Irakasleen Kidegoei buruzko otsailaren 19ko 2/1993 Legean daude araututa (10-13. art.).\nFuntzionario irakasleak kidegoetan bilduko dira, ematen dituzten irakaskuntzen eta kidego bakoitzera sartzeko eskatutako titulazio-mailaren arabera.\nAraubide orokorreko irakaskuntzak ematen dituzten funtzionarioak irakasleen kidego hauetan egongo dira:\na) Euskal Autonomia Erkidegoko Maisu-maistren Kidegoa.\nb) Euskal Autonomia Erkidegoko Bigarren Hezkuntzako irakasleen Kidegoa.\nc) Euskal Autonomia Erkidegoko Lanbide Heziketako irakasle teknikoen Kidegoa.\nMusikako eta arte eszenikoetako irakaskuntzak ematen dituzten funtzionarioak irakasleen kidego hauetan egongo dira:\na) Euskal Autonomia Erkidegoko Musikako eta Arte Eszenikoetako irakasleen Kidegoa.\nb) Euskal Autonomia Erkidegoko Musikako eta Arte Eszenikoetako katedradunen Kidegoa.\nArte plastikoetako eta diseinuko irakaskuntzak ematen dituzten funtzionarioak irakasleen kidego hauetan egongo dira:\na) Euskal Autonomia Erkidegoko Arte Plastikoetako eta Diseinuko irakasleen Kidegoa.\na) Euskal Autonomia Erkidegoko Arte Plastikoetako eta Diseinuko lantegiko maisu-maistren Kidegoa.\nHizkuntza Eskoletan hizkuntzak irakasten dituzten funtzionarioak Euskal Autonomia Erkidegoko Hizkuntza Eskola Ofizialetako irakasleen Kidegoan egongo dira.\nF) LAN-KONTRATUDUNEN LANBIDE-KATEGORIAK\nGaitasun profesionalak, titulazioak eta prestazioaren eduki orokorra bateratzen dira lanbide-talde bakoitzean, eta langileari esleitutako zeregin, eginkizun, lanbide-espezialitate eta ardurak ere sar daitezke bertan.\nNegoziazio kolektiboen bidez edo, halakorik ezean, enpresaren eta langileen ordezkarien arteko akordioen bidez, langileen lanbide-sailkapenaren sistema zehaztuko da, lanbide-taldeak eginez. (Langileen Estatutuaren 22. art.)\nKarrerako funtzionarioen ordainsariak oinarrizkoak eta espezifikoak izan daitezke.\nFuntzionarioak oinarrizko ordainsariak jasotzen ditu, bere kidego edo eskalak atxikita duen lanbide-sailkapeneko azpitaldearen arabera (edo taldearen arabera, azpitalderik ez badago), eta horretan izandako antzinatasuna aintzat hartuta.\nOrdainsari osagarriak dira lanpostuaren ezaugarriak, funtzionarioaren lanbide-karrera, jarduna, eta errendimendua edo emaitzak aintzat hartuta jasotzen direnak. (EPOETBren 22. art.)\nLangile lan-kontratudunen ordainsariak finkatzeko orduan, lan-arloko legeria, aplikatu beharreko hitzarmen kolektiboa eta lan-kontratua hartuko dira oinarri (EPOETBren 27. art.).\nAdministrazio Publikoek lanpostuen zerrenden edo antzeko antolaketa-tresnen bitartez egituratuko dute beren antolaketa. Zerrenda eta tresna horietan, behintzat, honako datu hauek jasoko dira: lanpostuen izenak, lanbide-sailkapeneko taldeak, zer kidegotara edo eskalatara (hala dagokionean) atxikita dauden, lanpostuak betetzeko sistemak eta ordainsari osagarriak (EPOETBren 74. art.)\nEuskal Autonomia Erkidegoko Aurrekontu Orokorretan zehaztuko dira langile-kategoria bakoitzari dagozkion aurrekontu-plantillak edo plazen zerrenda eta, funtzionarioen kasuan, Taldeka ordenatuta.\nLanpostuen zerrenden aurrean, plantillak eremu txikiagoa dauka. Ez ditu lanpostuaren ezaugarri funtsezkoak zehazten, ez eta hura betetzeko betekizunak ere. Aurrekontu-antolaketa du helburu, batez ere. Kidego eta eskala desberdinetako plazak egituratzea da helburua\n 5/2015 Legegintzako Errege Dekretua, urriaren 30ekoa, Enplegatu Publikoaren Oinarrizko Estatutuaren Legearen testu bategina onartzen duena. https://www.boe.es/eli/es/rdlg/2015/10/30/5/con\n 6/1989 Legea, uztailaren 6koa, Euskal Autonomia Erkidegoko Funtzio Publikoari buruzkoa. https://www.euskadi.eus/bopv2/datos/textosconsolidados/198902092_vigentea.pdf\n 50/2012 Dekretua, apirilaren 3koa, Euskal Autonomia Erkidegoko Administrazioaren eta haren erakunde autonomoen zerbitzura diharduten funtzionarioen lan-baldintzak arautzen dituen akordioa onartzeko den Dekretua aldatzen duena https://www.euskadi.eus/y22-bopv/es/bopv2/datos/2010/03/1001722a.pdf\n 4/1992 Legea, uztailaren 17koa, Euskal Herriko Poliziari buruzkoa\n 2/1993 Legea, otsailaren 19koa, Euskal Autonomia Erkidegoko Unibertsitatekoez kanpoko Irakaskuntzarako Irakasleen Kidegoei buruzkoa https://www.euskadi.eus/bopv2/datos/textosconsolidados/199300651_vigentea.pdf\n 6/1989 Legea, uztailaren 6koa, Euskal Autonomia Erkidegoko Funtzio Publikoari buruzkoa. 39. artikulua\n Boltaina i Bosch, Xabier. (2005). Enplegu prekarioa eta gatazka juridikoak tokiko administrazio publikoetan eta autonomikoetan.\nCuadernos constitucionales de la Cátedra Fadrique Furió Ceriol, ISSN 1133-7087, 52-53 zk., 2005 (Gaia: Erronka berriak Espainiako tokiko administrazioentzat eta administrazio autonomoentzat), 185-219 or.https://dialnet.unirioja.es/servlet/autor?codigo=83318\n 1/2004 Legea, otsailaren 25ekoa, Euskal Autonomia Erkidegoko Administrazio Orokorreko eta haren erakunde autonomoetako kidegoak eta eskalak antolatzekoa https://www.euskadi.eus/y22-bopv/es/bopv2/datos/2004/03/0401207a.pdf\n Botere Judizialaren uztailaren 1eko 6/1985 Lege Organikoa https://www.boe.es/eli/es/lo/1985/07/01/6/con.\n Auzitegi Gorenaren 2014ko apirilaren 9ko sententzia.\nAzken aldaketako data: 2021/04/15


Mendexa, Ziortza-Bolibar, Lekeitio eta Markina-Xemein, gune gorrian - Lea-Artibai eta Mutrikuko Hitza : Lea-Artibai eta Mutrikuko Hitza\nMendexa, Ziortza-Bolibar, Lekeitio eta Markina-Xemein, gune gorrian\nGune gorrian zeuden herriei Mendexa gehitu zaie. Joan den aste osoan 74 kasu erregistratu zituzten Lea-Artibai eta Mutrikun. Azken hiru egunetan intzidentzia tasak ia herri guztietan egin du behera, eta ondoko herrietan erregistratu dituzte kasu berriak: Ondarroa (9), Lekeitio (3), Mutriku (2), Etxebarria (1), Ispaster (1) eta Gizaburuaga (1).\nEusko Jaurlaritzak gaur [otsailak 1] argitaratutako txostenean barikutik domekara bitartean [urtarrilak 29-30-31] erregistratutako positibo berriak jasotzen dira. Guztira, hiru egunetan Lea-Artibai eta Mutrikun 17 kasu berri erregistratu dituzte: Ondarroa (9), Lekeitio (3), Mutriku (2), Etxebarria (1), Ispaster (1) eta Gizaburuaga (1). Hain zuzen ere, Ondarroan izan ezik, gainerako herri guztietan intzidentzia tasa metatua jaitsi edo bere horretan mantendu da.\nGune gorrian dauden herriei dagokienez, ondokoak dira: Mendexa, Ziortza-Bolibar, Lekeitio eta Markina-Xemein.\nOndarroan, gainera, intzidentzia tasak gora egiteaz batera, gune laranjan sartu zen zapatuan [urtarrilak 30]; barikuan 291koa zen tasa, eta gaur [otsailak 1] 350ekoa da.\nBestalde, COVID-19aren kasu positiboak atzemateagatik joan den astean Lekeitioko bi ikastetxeetan (Azkue Ikastolan eta Eskola Publikoan) itxi behar izan zituzten ikasgelak bihar zabalduko dituztela esan du Lekeitioko Udalak. Haurreskola ere itxi egin zuten, eta hori gaurtik aurrera zabalik dagoela gaineratu du udalak.\nAzken hiru egunetako datuak jasota, joan den aste osoan [urtarrilaren 25etik 31ra] Lea-Artibai eta Mutrikun 74 kasu erregistratu zituzten. Kasu gehien Markina-Xemeinen erregistratu zituzten:


Hegaztien bila Aiako Harrian – Irunero\nPosted on 2015(e)ko maiatzak 13 by Irunero\nBegien bistaz baino, errazagoa da hegaztiak entzumenaren bidez antzematea. Horretarako trebatu beharra dago, noski. Baina gidari aproposaren azalpenak jarraituta, badago oinarrizko ezagutza barneratzea. Helburu hori izan du Lapurriturri informazio gunean antolatu duten lehen mendi irteerak. Hiru orduz aritu da hamabost laguneko taldea Aiako Harriko bide eta basoetan zehar, Tomas Aierbe basozainak gidatuta. Apirilaren 25ean egin dute ibilaldia.\nErlaitz mendiko lepoan dago Lapurriturri informazio gunea, GI-3454 errepidearen ertzean. Irungo Udaleko Ingurumen Departamentuak eta Behemendi Landa Garapenerako Elkarteak kudeatzen dute. Asteburuetan, bisitariei Aiako Harriari buruzko informazioa, oharrak eta aholkuak ematen dizkiete bertan. Baina mendi irteera tematikoak ere antolatzen dituzte Lapurriturrin, udaberritik aurrera. Apirilaren 25ean egin dute aurten lehena. Aiako Harrian bizi diren hegaztiak ezagutzeko aukera izan dute parte hartzaileek. Hamabost lagun inguruko taldea irten da goizeko bederatzi eta erdietan, Tomas Aierbe Gipuzkoako Foru Aldundiko basozainaren azalpenak entzun ondoren.\nEgun eta ordu aproposa da hegaztiak ikusteko. Urteko sasoia, behintzat, ezin hobea, udaberrian habiak egiteko garaia dutelako. “Lurraldea markatzen ari dira arrak. Horregatik dabiltza kantari”, argitu du Aierbek. Udaberriaren hasieran, migratzaile diren hegaztiak kanpoan izaten dira oraindik. Maiatzaren atarian, berriz, Aiako Harrian ikus daitezkeen espezie guztiak bertan dira. Goizeko lehen ordua da hegaztiak antzemateko ordurik aproposena, kantu gehien egiten duten unea delako. Espezie gehienak ikustea zaila dela ohartarazi du Aierbek: “Entzumenaren bidez ezagut daitezke. Horretarako, ezinbestekoa da isiltasuna, eta haize handirik gabeko eguraldia”. Goiz eguzkitsu eta lasaia da gaurkoa.\nTeknologiak erraztu du, dena den, hegaztien identifikazioa. Prismatikoek urrun edo ezkutuan dagoen hegaztia hurbil dezakete. 8X15 neurrikoak gomendatu ditu Aierbek. “Prezio aldetik, 150 euro edo 900 ordain ditzakezu. Aldea nabaritzen da, baina norberak ikusi behar du merezi duen edo ez”, azaldu du basozainak. Doan aurki daitezke, berriz, hegaztien inguruko mobiletarako aplikazioak. Hegazti bakoitzaren irudia eta kantuaren hotsa eskaintzen dituzte. “Erabilgarriak” direla baieztatu du Tomas Aierbek. Berak, behintzat, alboan eraman du mugikorra ibilbide osoan zehar.\nLarre zabaletatik, basora\nPagogaña aldera irten da taldea, maldan gora. Eremu zabala da, zuhaitz multzo handirik gabekoa. Sasiak eta oteak dira nagusi, landarediari dagokionez. Horien artean, tuntuna entzun eta ikus daiteke. Taldeak identifikatu duen lehen txoria. Urruneko sasi i-txiagoetan, lepitzuliaren kantua ere entzun du Aierbek: “Burua 180o biratzeko gai da”. Basoan sartuta, kantuen aniztasuna biderkatu egin da: txepetxa, txantxangorria, kaskabeltza, kukua, benarritza, pitxartxarra… “Hemen ia ezinezkoa da hegaztiak ikustea. Kantuek identifikatzen dituzte”, gogoratu du Aierbek. Hariztiaren aberastasuna azpimarratu du: “Haritzak espazioa uzten du zuhaixka txikiagoak eta bestelako landaredia haz dadin”.\nHegaztiak tarteka alde batera utzi eta bestelako gaiak ere landu dituzte. Lore arrosa deigarriak ikusterakoan, azalpen bitxia egin du basozainak: “Daphne Cneorum landarea da hau. Babestutako espeziea da, Aiako Harrian beste inon ez baitago Euskal Herria osoan, Pirinioetatik aparte. Landare alpinoa da”. Harrotutako lurra ikusita, basurderik ba al dagoen galdetu du parte-hartzaileetako batek. “Basurdeak, orkatzak, azeriak, baita basakatuak ere. Gauez ibiliz gero, erraz ikus daitezke”, erantzun dio Tomas Aierbek. Hiru orduko ibilaldia egin ondoren, Lapurriturri informazio gunean amaitu dute saioa. Hurrengo hitzorduen inguruan galdetu diote parte-hartzaileek Urkiri Salaberria arduradunari. Batek baino gehiagok errepikatuko du.\nPosted in InformazioaTagged Lapurriturri


Bigarren hezkuntza, errealitatetik deskonektatua? - Jendartean\nHasiera » Hezkuntza » Bigarren hezkuntza, errealitatetik deskonektatua?\nBigarren hezkuntza, errealitatetik deskonektatua?\n“Bigarren hezkuntzan, badirudi sakrilegioa dela txikiagoekin egiten ditugun asanbladak eta talde ariketak egitea, baina bat-batean unibertsitatera iritsi eta publiko aurrean hitz eginarazten diete, eta shock modukoa da ikasleentzat”.\nBerrikuntzarako edozein zirrikitu itxiko du DBH bukaeran ezarriko duten errebalidak.\nErrealitate baten isla dira César Bona irakaslearen hitz horiek: Haur eta Lehen Hezkuntzan pedagogia eta metodologien berrikuntza, memorizatzetik harago doazen gaitasun anitzen lanketa, adimen emozionala… pixkanaka lekua irabazten ari diren bitartean, “gauza serioa” da Bigarren Hezkuntza, zurrunagoa, edukietara lotuegia batzuetan. Unibertsitaterako eta Lanbide Heziketarako prestatu nahi dituzte gazteak… baina gero eta gehiago unibertsitateak –gizarteak, behintzat– gazte sortzaileak eskatzen ditu, espresatzen dakitenak, taldean lan egiten, enpatizatzen, arazo praktikoei aurre egiten, kritikatzen, iritzi propioa garatzen… eta hori guztia ez da barneratzen edukiak memorizatuz.\nHezitzaile eta ahots ugari dira uste dutenak berrikuntza pedagogiko metodologikoetan sakondu behar duela Bigarren Hezkuntzak, baina horretarako edozein zirrikitu itxi nahi du agintari politikoen azken erabakiak: LOMCEk agindu bezala, Hego Euskal Herrian ere kanpo-azterketa edo errebalida egin beharko dute ikasleek DBH bukaeran. Batxilergoa urte galdua da, ikasturte osoa eta ahalegin guztiak bideratuak daudelako eduki memoristiko jakinak neurtzen dituen selektibitatea prestatzera. Bada, irudikatu orain zer bihurtuko den DBH, selektibitatearen estilo eta irizpide antzekoak izango dituen –eta Madrilen erabakiko den– makro-azterketa bat baldin badu ziklo amaieran.\nHasi eta bukatu, Bonaren hitzekin egingo dugu: “Alferrikakoa da Lehen Hezkuntzan aldaketa metodologikoetan sakontzea, gero Bigarren Hezkuntzako hormarekin talka egingo badugu”.\nEskola kirolari ostikoa\nGurasoetako batek umea txertatu nahi du, besteak ez\nHaurrak etxean, gurasoak lanera\nBi Euskal Herriak\nIkasle kritikoak? Bai zera!\nNaiara Orereta [Facebook bidez](e)k Haurrak etxean, gurasoak lanera bidalketan\nIon Dorronsoro [Facebook bidez](e)k Haurrak etxean, gurasoak lanera bidalketan\nAkerrak Adarrak Okerrak Ditu [Facebook bidez](e)k Haurrak etxean, gurasoak lanera bidalketan\nHezkuntzaren guru gehiagorik ez, mesedez(e)k Hezkuntzaren guru gehiagorik ez, mesedez bidalketan\nTarrat(e)k Udaltzain izateko euskara eskatzea diskriminatzailea dela dio EAEko Auzitegi Nagusiak bidalketan


Gilles Simeoni, Andres Urrutia, Naizen, Ternua eta Baskonia, Sabino Arana saridun - bizkaie.biz\nBizkaie! 2019-12-20 13:38 Pil-pilean\nIrune Zuloaga eta Juan Mari Atutxa, sarituen barri emoten (argazkia: Sabino Arana Fundazinoa) | Ikusi handiago | Argazki originala\nSabino Arana Fundazinoko presidente Juan Mari Atutxa eta zuzendari Irune Zuloaga jentaurrean agertu dira gaur, XXXI. Sabino Arana Sarien irabazleen barri emoteko. Bost saritu dira: Gilles Simeoni, Korsikako Kontseilu Exekutiboko burua; Andres Urrutia euskaltzainburua; Naizen, ume trasexualen familien alkartea; Ternua Group enpresea; eta Saski Baskonia kirol taldea.\nSarion helburua da gizartearen zerbitzuan jarduteko prestutasun eta ahalegin bikainagaitik nabarmentzen diran persona, erakunde eta alkarteen lana autortzea. 1989an lehenengoz emon ziranetik, 175 norbanako eta talde saritu ditue.\nSabino Arana Sariak banatzeko ekitaldia urtarrilaren 26an, domekea, egingo dabe, Bilboko Arriaga Antzokian. Urteroko ospakizun horretan, sarituak eta Fundazinoko arduradunak ez eze, gizartearen, kulturearen eta politikearen arloko jente ezaguna batzen da Arriagan. Ekitaldia 2020ko urtarrilean egingo bada be, gaur jakitera emondako bost sarituak 2019ko edizinoari jagokoz.\nGilles Simeoni Korsika ugarteko nazionalismoari lotuta egon da betidanik, familiatik jatorko. Korsikaren nazinotasuna eta autogobernua autortzeko lanean, bide demokratikoak eta paketsuak erabili ditu. Frantziak ugarteari emon deutsan autonomia zabalagoaren barruan, erakunde nagusiaren, Kontseilu Exekutiboaren, burua da gaur egun.\nAndres Urrutia bilbotarra, ostera, Euskaltzaindiko burua da 2004tik. Euskerearen modernizazinoaren eta zabalkundearen alde egin dau, euskaltzain postutik zein beste arlo batzuetan eraginez, eta idazle zaharren ondarea be ikertu dau. Zuzenbidean doktoreduna, notarioa eta Deustuko Unibersidadeko irakaslea be bada.\nNaizen alkartearen ahotsa oraintsu hasi da gizarteratzen, lehen ezkutuan geratzen ziran ume transexualen errealidadeaz kontzientzia zabaltzeko asmoz. Seme-alaba transexualak dituen familien alkartea da, batez be Hego Euskal Herrikoa. Alkartasunaren, inklusinoaren eta genero identidadeen errespetuari lotutako balioak zabaltzeagaitik sarituko dau Sabino Arana Fundazinoak.\nTernua Group, ostera, enpresearen munduko proiektua da, Euskal Herrian zuztartua eta mundura zabalik. Moda jasangarriaren eta konpromiso sozialaren alde egin dauen ahalegina txalotu dau Sabino Aranak.\nAzkenik, Saski Baskonia Gasteizko taldea be badago sarituen zerrendan, euskal saskibaloiko ospetsuena eta arrakastatsuena. Kirol horren zaletasuna Euskadin zabaltzeko lan ikaragarria egin dau 1959an sortu zanetik. Klubak 60. urteurrena bete dauen ezkero, kirol eta gizarte arloko ekarpen hori nabarmendu nahi dau Fundazinoak.


CHANEL 2.55 Flap bikoitzeko 10 "kateko sorbalda poltsa Bildots larru beltza b96 - hannari-shop\nBenetako CHANEL 2.55 Klasiko Hegal Bikoitzeko 10 "Kate Sorbaldako Poltsa Beltza Bildots Larruazkoa b96 Artikulu hau Vintage / Klasikoa da. Fabrikazio urtea 1991-1994 izango litzateke.\n# Seriea: 2497456 (eranskailuan eta txartelean zenbaki bera.)\nOrokorrean: 8etik 10 - Kanpoaldea egoera bikainean dago, gutxieneko erabilera seinaleekin. EZ dago marra nabarmenik, marra edo orbanik. Barrualdea ere bikaina eta oso garbia da, tapetaren barnealdean marratu txikiekin. Itsaskortasunik edo zuritu gabe. Kate eta hardware guztiak distiratsuak eta bikainak dira. Oso gomendatua!


AFA-DFA - Gorbeiako parke naturalak 25. urteurrena ospatuko du azoka handi batekin eta dozenaka jarduerarekin\nCurrent: Gorbeiako parke naturalak 25. urteurrena ospatuko du azoka handi batekin eta dozenaka jarduerarekin\nGorbeiako parke naturalak 25. urteurrena ospatuko du azoka handi batekin eta dozenaka jarduerarekin\nDatorren igandean, maiatzak 19, Ondategi eta Gopegin Gorbeiako parke naturalaren azoka izango da, eta han izango dira udalerrien, ekoizleen, artisauen, nekazarien eta abeltzainen ordezkariak. Ingurumen hezkuntzako jarduerak eta haurrentzako antzerkia ere egongo dira\nBasoek, larreek, txilardiek, padurek, hezeguneek, ibaiek eta harkaitzek osatzen dute Araba eta Bizkaiaren artean dagoen parke natural ospetsu hau. Euskal Autonomia Erkidegoko gune natural babesturik handiena da, 20.000 hektarearekin\nGasteiz, 2019ko maiatzaren 13a. Arabako Foru Aldundiak Gorbeia Parke Naturalaren azoka antolatu du datorren iganderako, maiatzak 19, Ondategi/Gopegin, Bizkaiko Foru Aldundiaren eta Urkabustaizko, Zigoitiko eta Zuiako (Araba) udalekin eta Areatzako, Arteako, Orozkoko, Zeanuriko eta Zeberioko (Bizkaia) udalekin lankidetzan. Lehen ekitaldia izango da Gorbeiako mendigunea parke natural izendatu zeneko 25. urteurrena ospatzeko 2019an egingo diren hainbat ekitaldiren artean.\nBasoek, larreek, txilardiek, padurek, hezeguneek, ibaiek, leizeek eta harkaitzek osatzen dute Araba eta Bizkaiaren artean dagoen parke natural ospetsu hau. Euskal Autonomia Erkidegoko gune natural babesturik handiena da, 20.000 hektarea baino gehiago baititu.\nFamilia guztirako egitaraua\nEgitarauko jardueren artean daude parke naturaleko larreetan ibiltzen diren arraza autoktonoetako 170 zaldi, behi, ardi eta ahuntz baino gehiagoren abere erakusketa, ekoizleen eta artisauen azoka, multiabentura (tirolina eta rokodromoa) eta Gorbeiako parke naturalari buruzko animazioko film labur bat. Era berean, ‘Ezagutu euskal artilea’ muturbeltz erakustaldia eta ‘Azken Eguzkilorea’ haur antzezlana egongo dira.


Higidura Harmoniko Sinplea\nH.H.S eta higidura\nBi H.H.S. gainezarrita:\nnorabide berean eta\nEnergia Potentzialaren kurba\nOsziladore harmonikoa oso ikasgai inportantea da Fisikan, naturan sistema fisiko oszilatzaile ugari dagoelako, eta oszilaziorik konplexuenak ere osagai sinpletan deskonposa daitezkeelako.\nPartikula batek, Higidura Harmoniko Sinplea daukanean (H.H.S.), dimentsio bakarrean desplazatzen da eta bere posizioa, x, honela adierazten da t denboraren menpe:\nA anplitudea da.\nw frekuentzia angeluarra.\nw t+j , fasea.\nj hasierako fasea.\nHona hemen H.H.S. baten ezaugarriak:\n"sinu" funtzio trigonometrikoaren balio limiteak +1 eta −1 dira, hortaz, partikula hori X ardatzean zehar mugitzen ari da, joan etorrian, −A eta +A posizioen artean.\n"sinu" funtzioa periodikoa da, alegia, partikula horren higidura behin eta berriz errepikatzen da sinu funtzioaren argumentua 2p handitzen den bakoitzean. Periodoa honela kalkula daiteke: w(t+P)+j =w t+j +2p .\nHigidura zuzenean, partikularen posizioa emanda, eta denborarekiko deribatuz, abiadura kalkulatzen da; ondoren, abiadura ere denborarekiko deribatuz, azelerazioa kalkulatzen da.\nH.H.S.a jarraitzen ari den partikula baten posizioa denboraren menpe honela adieraz daiteke:\nAdierazpen hori denborarekiko deribatuz, partikularen abiadura lortzen da:\nBerriz ere denborarekiko deribatzen bada, partikularen azelerazioa lortzen da:\nEmaitza hori ekuazio diferentzial gisa adieraz daiteke:\nHorixe da H.H.S-aren ekuazio diferentziala. Bertako x edozein motako magnitudea izan daiteke: desplazamendu lineala, desplazamendu angeluarra, kondentsadore baten karga, tenperatura, eta abar.\nEkuazio diferentzial horren soluzioa, x(t), honelakoa da:\nx=A sin(w t+j )\nPartikularen hasierako posizioa (x0) eta hasierako abiadura (v0) ezagunak badira, t=0 aldiunean:\nEta hortik kalkula daitezke bi konstanteak: A anplitudea eta φ hasierako fasea:\nNewton-en bigarren legea aplikatuz, kalkula daiteke zer nolako F indarra jasan behar duen partikula batek H.H.S deskriba dezan. Indar hori x desplazamenduaren aurkakoa ateratzen da eta berarekiko zuzenki proportzionala.\nIndar mota hori kontserbakorra bada, orduan, indar horrek egindako lana adieraz daiteke Ep energia potentzialaren aldakuntza gisa, hasierako eta amaierako posizioetan.\nBeraz, energia potentzialak honelako adierazpen matematikoa izango du:\nHemen, c edozein konstante izan daiteke, eta higidurari berdin dio, baina partikula jatorriko posizioan kokatuta dagoenean (x=0) energiaren balioa nulutzat hartzen badugu (Ep=0), orduan c konstantea nulua ateratzen da.\nEnergia potentzialaren (Ep) eta energia zinetikoaren (Ek) batura konstantea da, eta energia totala deritzo (E). Horregatik indar mota horri kontserbakor esaten zaio: higiduraren puntu guztietan energia totala kontserbatzen delako.\nLehen kalkulatu dugun funtzioa, alegia Ep=mω2x2/2 grafikoki adierazten badugu, parabola bat ateratzen da, erpina ardatz koordenatuen jatorrian duena eta, izan ere, minimoa: x=0 eta Ep=0.\nGainontzeko x posizioetan energia potentziala positiboa da (Ep>0). Bestalde, partikularen energia zinetikoa ere beti da positiboa Ek>=0. Hortaz, partikularen E energia totala konstante positibo bat izango da (irudian zuzen horizontala). Hiru baldintza horien arabera, partikularen posizioa soilik izan daiteke posible energia totala handiagoa bada energia potentziala baino (E>=Ep) bestela ez da posible. Hau da, partikularen Ep energia potentziala E energia totala baino handiagoa izatea ezinezkoa denez, partikula soilik mugi daiteke Ep energia potentziala E energia totala baino txikiagoa den posizioetan, alegia -A eta +A bitartean, eta horixe da H.H.S-aren anplitudea.\nF indarraren modulua eta noranzkoa kalkulatzen dira energia potentzialaren deribatuaz, alegia, tangentearen malda eta zeinua. Hau da, jatorritik eskumara indarra negatiboa da eta jatorritik ezkerrera, ordea, positiboa.\nX ardatzaren jatorrian malda nulua da eta, beraz, indarra ere bai. Horixe da oreka-posizioa eta, energia potentzialaren minimoa denez, oreka egonkorra izango da.\nmω2, Konstantearen balioa dagokion desplazamendu-barrari eraginez.\nPartikularen Energia totala, dagokion desplazamendu-barrari eraginez.\nPartikula gorria oszilatzen hasten da, x ardatzean zehar atzera eta aurrera. Uneoro, grafikoak erakusten ditu partikularen energia potentziala (parabola urdina), energia totala (zuzen horizontala), energia zinetikoa (marra bertikal gorria: energia totalaren eta energia potentzialaren aldea), partikulak jasandako F indarra (bektore morea). Beha itzazu denak bereziki higiduraren erdian (oreka posizioan) eta bi muturretan. Appletak idatziz ematen ditu goiko eta ezkerreko erpinean, aldiunea, partikularen posizioa, abiadura, energia zinetikoa, eta energia potentziala.


barren.eus - Airea garbitzen duten hiru makina ipini ditu ikastolan Mendaroko Udalak\nIrakasle eta ikasle denek erabiltzen dituzten eremuetan jarri dituzte gailuak: jangelan eta soinketa aretoan. Iñaki Arregi alkateak adierazi du Covid-19ari aurre egiteko neurri gehigarriak hartzen ari direla, eta herritar guztien segurtasuna bermatzea dutela lehentasuna. "Airea garbitzeko hiru gailu ipini ditugu ikastolan, bereziki etxeko txikienak babesteko. Airean dauden germen eta birusen presentzia murrizten dute gailu horiek, ikasgeletan kutsatzeko arriskua txikituz".\nUdalak 3.215,58 euro bideratu ditu gailuok erosteko. "Merkatuan dauden aukerak aztertu ondoren, Aeramax Professional aire-garbigailuak dira ipini ditugunak. Horien eraginkortasuna bermatzeko duten hainbat ziurtagiri ofizial izateaz gain, beste ikastetxe batzuetan ondo funtzionatu dute", azaldu du Arregik. Alkateak gaineratu duenez, udalaren eta ikastolaren arteko lankidetzak helburu bateratua du: ikasleen eta ikastolako langileen segurtasuna bermatzea eta hezkuntza jarduerak bermatzea.\nAire-garbigailuak pisu eta tamaina txikia dute eta, altueran kokatuta daudenez, aerosol bidez zabaltzen diren birusak errazago detektatzen dituzte. Gailuaren beheko aldetik jasotzen dute airea, eta behin garbituta, goiko aldetik kanporatzen dute. Aire-zirkulazio honek aireztapen naturala simulatzen du.


Dolarearen hotsa herrian nagusi da . diariovasco.com\nDolarearen hotsa herrian nagusi da\nZanpaketak. Egunero aurrera eramango dira zanpaketak dolarean, hilaren 14ra arte, beti goizez izango direlarik. / GALILEA\nHilaren 14ra arte sagarra eta sagardoaren munduan murgiltzeko aukera izango da bertan, denboran atzera pauso bat emanez\nAsteazkenean goizean jarri zen martxan Igartubeitiko dolarea, aurten lehenengo aldiz, eta honek hilaren 14ra arte izango du sagarra protagonista, Sagardo Asteko ospakizunak direla eta.\nUrtean behin ikusi dezakegu Igartubeiti bizi-bizik. Baserriko estruktura mugimenduan, sagar usai gozoa nonahi eta festa giroan Sagardo Astea aurrera eramaten delarik, honen egitaraua ekintzez josita.\nEgunero izango ditugu goizez zanpaketak; asteburu honetako jai egunetan Kortabarria familiaren antzezpenak ikusteko aukera izango da, aurtengoan Urretxu-Zumarragako Karmakros taldekoen esku; edo kirikoketaren erritmoaz goza-tzeko aukera ere asteazkenean.\nAurten gastronomia bultzatu nahi izan dute museokoek eta honen inguruan familientzako tailer-gastronomiko sentsoriala izango dugu larunbatean; Sagar Dultze dastaketa ostegunean, errezeten lehiaketa edo sagarre erakusketa atarian. Gainera, herriko ostatu eta tabernek ospakizunarekin bat egin nahi izan dute eta 'Sagardo Astea' menu berezia eskainiko dute egun hauetan, hilaren 14ra arte.


Irekia Eusko Jaurlaritza - Gobierno Vasco :: EHAA xedapena 201901321\n24/2019 EBAZPENA, martxoaren 5ekoa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitaratzea Bizkaiko Foru Aldundiarekin sinatutako lankidetza-hitzarmena derrigorrezkoak ez diren irakaskuntzetako ikasleen eskola garraioaren zerbitzua emateko.\nGaiak: LANKIDETZA-HITZARMENAK; ERREPIDEKO GARRAIOAK; ESKOLA-GARRAIOA; BIZKAIKO FORU ALDUNDIA; AMOROTO; GIZABURUAGA; ISPASTER; MENDEXA\nHurrenkenaren zenbakia: 201901321\nArtikulu bakarra.– Euskal Herriko Agintaritzaren Aldizkarian argitaratzea Bizkaiko Foru Aldundiarekin sinatutako lankidetza-hitzarmena (eranskina) derrigorrezkoak ez diren irakaskuntzetako ikasleen eskola garraio zerbitzua emateko.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN MARTXOAREN 5EKO 24/2019 EBAZPENARENA\nLANKIDETZA HITZARMENA, EUSKADIKO AUTONOMIA ERKIDEGOAREN ADMINISTRAZIO OROKORRAREN ETA BIZKAIKO FORU ALDUNDIAREN ARTEKOA, DERRIGORREZKOAK EZ DIREN IRAKASKUNTZETAKO IKASLEEN ESKOLA GARRAIO ZERBITZUA EMATEKO\nAlde batetik, Cristina Uriarte Toledo andrea, Eusko Jaurlaritzaren Hezkuntza Sailburu bezala, eta Euskal Autonomia Erkidegoaren Administrazio Orokorraren izenean eta ordezkaritzan.\nEta, beste aldetik, Miguel Ángel Gómez Viar jauna, Bizkaiko Foru Aldundiko Garraioak, Mugikortasuna eta Lurraldearen Kohesioa Sustatzeko foru diputatu bezala, Bizkaiko Foru Aldundiaren izenean eta ordezkaritzan. Eta honako hau\n1.– Euskadiko Autonomia Erkidegoaren Administrazio Orokorrak, Hezkuntza Sailaren bitartez, bere eginkizun eta eskumenen artean eskola garraioaren kudeaketa duela, horrela xedatzen baitute Lehendakariaren azaroaren 26ko 24/2016 Dekretuan – Euskadiko Autonomia Erkidegoaren administrazioaren sailak eta beren jardun eremuak sortu, ezabatu eta aldatzeari buruzkoa–11. Artikuluan («Hezkuntza Saila»), eta apirilaren 11ko 79/2017 Dekretuak –Sailaren egitura organiko eta funtzionala ezartzen duena–.\n2.– Hezkuntza Sailak eskola garraioa arautzen duela Euskal Autonomia Erkidegoko unibertsitatez kanpoko ikastetxe publikoetako Haur Hezkuntzako bigarren zikloko, Lehen Hezkuntzako eta Derrigorrezko Bigarren Hezkuntzako ikasketak egiten dituzten ikasleentzat.\n3.– Esandako eginkizunak gaur egun arte bi bide hauetatik bete izan direla: eskola garraioa egiteko ibilgailuen kontratazioa, eta garraio hori kontratatzea bideragarria ez den kasuetarako laguntza deialdia.\n4.– Bizkaiko Foru Aldundiak historikoki eskumen zabalak dituela errepideko garraioen gaian. Eskumen horien artean, errepideko bidaiari garraio publikoarekin loturikoak daude. Eginkizun horiek betetzea Bizkaiko Foru Aldundiaren Garraioak, Mugikortasuna eta Lurraldearen Kohesioa Sustatzeko Sailari esleitzen dio abenduaren 22ko 209/2015 Foru Dekretuak.\n5.– Eranskinean zerrendatzen diren udalerrietako garraio publikoaren zerbitzu erregularra, eragilera orokorrekoa (Bizkaibus), ez da nahikoa derrigorrezkoak ez diren irakaskuntzetan dabiltzan ikasleen eskaria betetzeko. Ikasle bakoitza bere hezkuntza-zentrora joaten da, ezarrita dagoen ibilbidea erabiliz. Baina gaur egun ez da aurreikusi ibilbide horri errefortzua jartzea edo maiztasun handiagoa jartzea, eremu horietako biztanleriaren dentsitatea hain txikia izanik ez baita bideragarria alderdi ekonomikotik.\nHezkuntza-zentro horietara doan garraio-zerbitzu erregularra ere badago, erabilera berezikoa, Hezkuntza Sailak antolatutakoa. Garraio mota hori erabiltzeko eskubidea duten gainerako ikasleek erabiltzen dute zerbitzua, eta eskaria betetzeko erabili daiteke.\n6.– Bi aldeek interesgarria iritzi diote aipatutako erakundeen arteko lankidetzarako esparru bat ezartzeari, Bizkaiko Lurralde Historikoan dauden baliabide publikoak arrazionalizatzeko bide emateko, bikoiztasunak saihestuz.\n7.– Kolaborazio honen esparruan, Hezkuntza Sailak Haur Hezkuntzako bigarren zikloko, Lehen Hezkuntzako eta Derrigorrezko Bigarren Hezkuntzako eskola garraio zerbitzua, derrigorrezkoak ez diren irakaskuntzetako ikasleen joan-etorriak ahalbidetuko ditu, haien bizileku-gunetik Institutura, baldin eta plaza libreak badaude eta beharrak kontratatutako zerbitzura egokitzen badira.\n8.– Kolaborazio hau posible izango da Sailak kontratatutako garraio zerbitzuan plaza libreak baldin badaude eta beharrak kontratatutako zerbitzuaren baldintzetara egokitzen badira.\n9.– 69/2015 Dekretuan (maiatzaren 19koa, Euskal Autonomia Erkidegoko unibertsitatez kanpoko ikastetxe publikoetako ikasleen eskola garraioari buruzkoa –garraioaren arloan eskumenak dituen sailak finantzatutakoa–), 6. Artikuluan, ezarritakoa aplikatuko da eskola garraioko plazak esleitzean.\nAzaldutakoagatik, hau izenpetzen duten erakundeek, beren eskumenei uko egin gabe, erabakitzen dute hitzarmen hau sinatzea, ondoko klausula hauen arabera\nHitzarmen honen xedea da Eusko Jaurlaritzaren Hezkuntza Sailaren eta Bizkaiko Foru Aldundiaren Garraioak, Mugikortasuna eta Lurraldearen Kohesioa Sustatzeko Sailaren arteko lankidetzarako oinarriak finkatzea, azken erakunde honek ematen duen eskariaren araberako zerbitzua erabiltzeko bide eman diezaieten eranskinean jasotako herrietako derrigorrezkoak ez diren irakaskuntzetako ikasleei, institutu publikoetan matrikulatuta daudenei.\nIkasturte hasieran, Hezkuntza Sailak Bizkaiko Foru Aldundiko Garraioak, Mugikortasuna eta Lurraldearen Kohesioa Sustatzeko Sailari helaraziko dio eranskinean jasotako udalerriei eragiten dieten antolatutako ibilbideetan libre dauden plazei buruzko informazioa.\nBigarrena.– Koordinazio eta Jarraipen Batzordea.\n1.– Hitzarmen honetan aurreikusten den helburuarekin loturiko jardueren koordinazio eta jarraipenerako, Koordinazio eta Jarraipen Batzordea sortzen da, hura izenpetzen duen erakunde bakoitzaren bi ordezkarik osatuko dutena.\n2.– Hitzarmenaren Koordinazio eta Jarraipenerako Batzordearen osaera:\n– Bizkaiko Foru Aldundiaren Garraioak, Mugikortasuna eta Lurraldearen Kohesioa Sailaren izenean batzordeko kide izango dira Mugikortasunaren eta Lurraldearen Kohesioaren zuzendari nagusia, edo horrek ordezkari izendatzen duena, eta Garraioa Antolatzeko Zerbitzuko burua.\n– Eusko Jaurlaritzaren Hezkuntza Sailaren ordez, honako hauek osatuko dute batzorde hau: Kudeaketa ekonomikoaren zuzendaria edo berak eskuordetzen duen pertsona eta Zerbitzu Osagarrien eta Beken Zerbitzuaren arduraduna.\n3.– Hitzarmenaren Koordinazio eta Jarraipenerako Batzordeak eginkizun hauek izango ditu:\na) Hitzarmen honen xede diren zerbitzuen koordinazioa eta plangintza.\nb) Hitzarmenaren helburuarekin bat datozen udalak gehitzeko eranskina aldatzea.\nc) Emandako zerbitzuen emaitzak aztertzea.\nd) Hitzarmen honen interpretazioaz, aldaketaz, suntsiarazteaz eta ondorioez sortutako auziak ebaztea.\n4.– Hitzarmenaren Koordinazio eta Jarraipenerako Batzordeak aho batez hartuko ditu bere erabakiak.\n5.– Tartean diren aldeetako edozeinek eskaturik bilduko da Batzordea, berari dagozkion helburuak betetzeko behar adina aldiz.\nHirugarrena.– Legeria aplikagarria eta jurisdikzio eskuduna.\nHitzarmen honek administrazio izaera du, eta hari aplikatu ahal zaion araubide juridikoa 40/2015 Legearen, urriaren 1ekoa, Sektore Publikoaren Araubide Juridikoaren, atariko tituluan ezarritakoa izango da.\nSektore Publikoko Kontratuei buruzko urriaren 8ko 9/2017 Legea ez zaio aplikagarria hitzarmen honi, haren 6. artikuluan xedatutakoarekin bat dator eta. Hala ere, 4. artikuluan espresuki xedatutakoaren arabera, legearen printzipioak aplikatuko dira hitzarmen hau betetzearen inguruan sor daitezkeen zalantzak eta hutsuneak konpontzeko.\nHitzarmen honek ez du ekarriko esku hartzen duten aldeek beren eskumenei uko egiterik edo eskumen horiek aldatzerik. Aldeek hitzarmenaren ondorioz hartzen dituzten konpromisoei buruzko erantzukizunak bakarrik hartzen dituzte bere gain.\nBosgarrena.– Hitzarmenaren indarraldia eta azkentzea.\nHitzarmen hau indarrean egongo da izenpetzen denetik eta hasierako iraupena lau urtekoa izango da, eta berez eta besterik gabe luzatuko da urtez urte, gehienez beste lau urtez, aldeetariko batek hura salatzekotan izan ezik. Ondorioak izan behar dituen ikasturtearen hasiera eguna baino gutxienez bi hilabete lehenago egin beharko da salaketa.\nAldeen arteko adostasunez, haietariko edozeinek epearen barruan egindako salaketa espresuaz edo, ez betetzea gertatzekotan, suntsiarazpenaz azkenduko da hitzarmena. Suntsiaraztekotan, ematen ari diren zerbitzuak bukatzeko baldintzak finkatuko dituzte aldeek.\nEta, adierazi den guztiarekin ados daudela eta onartzen dutela agertzeko, bi aldeek dokumentu hau izenpetzen dute, bi aletan, hitzarmen honen idazpuruan adierazten diren tokian eta egunean.\nEta jasota egon dadin, bi aletan izenpetzen da, Vitoria-Gasteizen 2019ko otsailaren 28an.\nEusko Jaurlaritzako Hezkuntza Sailaren ordez, sailburua,\nBizkaiko Foru Aldundiko Garraioak, Mugikortasuna eta Lurraldearen Kohesioa Sustatzeko Sailaren ordez,\nEuskadiko Autonomia Erkidegoaren Administrazio Orokorraren eta Bizkaiko Foru Aldundiaren arteko lankidetza hitzarmenaren helburuarekin bat datozen udalerrien zerrenda, derrigorrezkoak ez diren irakaskuntzetako ikasleen eskola garraio zerbitzua emateko:


Nire arreba Milla eskolatik bota izana, irudika nezakeen ekintzarik gaitzesgarriena baino gehiago da. Millak etsita begiratu dit: "Errugabea naiz, Milki"! Nik sinetsi egin nahi diot, baina dena bere aurka dago. Bere mutil-lagunaren eta Dog Cityren errua da; hiriaren erakarpen kriminalaren errua. Cat Townera itzultzetako? Sentitzen dut, beranduegi da horretarako.\nZenbakia 2 Milki


800 pertsona atxilotu dituzte OTF Greenlight/Trojan Shield operazioan\n800 atxilotu enkriptatutako krimenaren aurkako inoizko operazio handienean\nMundu osoko polizia-kidegoek hartu dute parte operazioan. Ustez kriminalentzat 'segurua' zen aplikazio bat sortzean oinarritu da operazioa, kriminalak erakarri eta haien komunikazioak eskuratzeko.\nScott Morrison Australiako lehen ministroa eta Australiako Polizia Federaleko bozeramailea. EFE\nNola eduki sarbidea talde antolatuetako kriminalen arteko mezuetara? Elkarrekin komunikatzeko euskarri itxuraz 'seguru' bat eskainiz. Hori izan da komunikazio zifratuaren aurkako inoizko polizia-operaziorik handiena egitea ahalbidetu duen 'tranpa' estrategia.\nAzken egunotan, eskala handiko hainbat polizia-ekintza egin dira 16 herrialdetan. Horien ondorioz, 700 etxe-miaketa baino gehiago egin dira eta 800dik gora pertsona atxilotu dira. Horrez gain. 8 tona kokaina baino gehiago, 22 tona kalamu eta kanabis-erretxina, 2 tona droga sintetiko (anfetamina eta metanfetamina) eta 6 tona droga sintetikoen aitzindari konfiskatu dira; baita, 250 su-arma, luxuzko 55 ibilgailu eta mundu mailako hainbat txanpon eta kriptomoneta ere 48 milioi dolarreko balioaz.\nOTF Greenlight/Trojan Shield Shield izenez ezagutzen den operazioa mundu mailan koordinatutako makro-operazio bat izan da. Bartan parte hartu dute AEBko Ikerketa Bulego Federalak (FBI), Holandako Polizia Nazionalak (Politie) eta Suediako Poliziaren Agintaritzak (Polisen), AEBetako Drogen Kontrolerako Administrazioarekin lankidetzan (DEA) eta beste 16 herrialde: Australia, Austria, Kanada, Danimarka, Estonia, Finlandia, Alemania, Hungaria, Lituania, Zeelanda Berria, Holanda, Norvegia, Suedia, Erresuma Batua, (Eskozia) eta Estatu Batuak.\nEstrategia izan da krimen antolatuaren sareek bilatzen dituzten ezaugarriak dituen gailu enkriptatu bat garatzea eta eskaintzea, hala nola urruneko ezabaketa eta hertsapen-pasahitzak eskaintzen zituena, sare kriminalak gailua alda dezaten konbentzitzeko.\n2019tik, AEBetako Ikerketa Bulego Federalak AEBk, Australiako Polizia Federalarekin koordinatuta, ANOM izeneko gailu zifratuen enpresa bat garatu eta ezkutuan erabili zuen, merkatu beltzean baino eskuragarri ez zegoen produktu bat; 100 herrialde baino gehiagotan jarduten duten 300 erakunde kriminal baino gehiagori zerbitzu ematera iritsi zen, Italiako krimen antolatua, legetik kanpoko motoziklista taldeak eta nazioarteko droga-erakundeak barne.\nPlataforma berriaren helburua krimen antolatu globalari, narkotrafikoari eta dirua garbitzeko erakundeei arreta jomugan jartzea zen, aritzen ziren tokia edozein zela ere.\nTranpa horren bidez, erabiltzaile kriminalek ANOMen zituzten elkarrizketa eta eztabaidetara sarbidea izan dute, eta 27 milioi mezu lortu dituzte. Mezu horiek 18 hilabetez aztertu dituzte FBIk eta nazioarteko koalizioko beste 16 herrialdeek, Europolek lagunduta eta Estatu Batuetako Drogen Kontrolerako Administrazioarekin koordinatuta.\nPolizia-operazioaren balantzea zenbakitan (EUROPOL)


Baten kontra egiten badute, denon kontra ari direlako- Saioa Iraola, Iñigo Leza, Leire Azkargorta, Nestor Esteban, Patrizia Muñoz, Martxelo Alvarez eta Amaia Nicolas - Boltxe\nPasa den otsailaren 14an, auziperatuekin batera aurre egin beharko dioten epaiketaren gaineko irakurketa egin zuen publiko Askapenak. Beste behin ere, Estatu Espainolak, bere ilegalizazioa bilatuz, herri mugimenduko eragile bat jarri du bere jo puntuan eta beste modu batera izan ezin den bezala, erasotuta sentitu gara.\nKasu honetan, Askapena erakunde internazionalista, baina berarekin batera, Askapeña Bilboko Konpartsa, Herriak Aske elkartea eta merkataritza justuko Elkartruke enpresa ilegalizatu nahi dituzte. Ez da lehen aldia Estatuak egunkariak, herri mugimenduko eragileak, fundazioak… itxi nahi izan dituena. Oso ezagun dugu eta mina ematen digun arren, ez gaitu harritzen.\nDenbora asko da Euskal Herrian ezohiko egoera bat bizi dugula. Estatuko egitura protofaxistek deskantsurik gabe jarraitzen dute konfrontazio iraunkorrean geureganatu ditugun gure herriko antolakuntza eta borroka gaitasunak eteten saiatzen. Zentzu honetan, Estatuak garbi dauka zein paper jokatu duten herri mugimenduko antolakundeek herri honen auto-antolakuntzan. Horregatik moztu nahi dute auto-antolakuntzaren garapena posible egin duen herri honen balio historikoarekin. Hala ere, Estatua ez da konturatzen baina, konturatzen bada, dinamika honek bukaera agonikoa duela jakingo du. Badira urteak euskal herritarren pentsamenduan “dena ETA da” egitura diskurtsiboa ez dela onartzen. Modu berean, Estatua bere jardun errepresiboa ulertuko ez duten sektoreetara iristen ari da. Guk herritik eta herriarentzat lan egiten dugu, eta gure autonomia mantentzen dugu gure interesak defendatu ahal izateko.\nEstatuaren estrategia errepresiboa, pixkanaka erortzen ari den “zuzenbide estatu” batean inork espero ez zituen parametro batzuetara heldu da. Zentzu horretan, arma guztiak erabiltzen ditu egoera honi buelta eman ahal dieten indarren kontra. Gu, auto-antolakuntzaren bitartez, espazio libreak sortuz, kontrabotereak eraikiz, inperio horren erorketa azkartzen ari gara, eta gure rolaz konbentzituta gaude modu berean. Baina ez soilik modu suntsitzailean, baizik eta gure herriko langile nahiz herri sektoreek behar duten Euskal Herria eraikiko dugun aktore bezala.\nUrteak dira konpromiso hau hartu genuela. Euskal Herria dugu ortzemuga, eta bakoitza bere esparruan, norabide horretan jarraitzeko konpromisoan berresten gara. Euskal Herria feminista eraikiz, eraldaketa soziala bururaino eramanez, amalurra defendatuz, memoria historikoa eginez, Euskal Herria euskaldunduz, hezkuntza herritarren mesedetara jarriz… eta nola ez, Euskal Herria internazionalista eraikiz.\nHorrela, nahiz eta Estatuak errepresioa bortizki erabili, guk gure antolakuntzan eta gure helburuetan aurrera egiten jarraituko dugu. Gure herrian konfiantza dugulako, eta ez delako egongo tankerik, gure harrien euria geldituko duenik. Gure nahi, behar eta interesek udaberria loretuko dutelako beti. Bukatzeko, gure elkartasunik beroena eskaini nahi genieke, hala auziperatu internazionalistei, nola Askapena, Askapeña, Herriak Aske eta Elkartrukeko lagun eta militanteei. Baten kontra egiten badute, denon kontra ari direlako


Miguel Olaortua - Wikipedia, entziklopedia askea.\n2011ko apirilaren 16a -\nElizbarrutia: Abbir Maius\nElizbarrutia: Apostolic Vicariate of Iquitos\nBilbo, 1962ko azaroaren 22a\nIquitos, 2019ko azaroaren 1a (56 urte)\nMiguel Olaortua Laspra (Bilbo, 1962ko azaroaren 22a - Iquitos, 2019ko azaroaren 1a) bizkaitar apaiz agustindarra izan zen. 1987an ordenatua, 2011n Benedikto XVI.ak Abir Maiusko apezpiku izendatu zuen.\nMiguel Olaortua Laspra Bilbon jaio zen, 1962ko azaroaren 22an. 1982an, urriaren 2an, San Agustinen ordenean sartu eta 1987ko urriaren 4an Bilboko Santiago katedralean apaiz ordenatu zuten. Ondoren, Filosofia eta Teologia ikasten hasi zen Valladolideko Aita Agustindarren Seminario Nagusian eta baita Deustuko Unibertsitatean ere; gero, Italiara joan eta Hezkuntza Zientzietan lizentziatu zen Erromako Pontifizia Salesiana Unibertsitatean. Unibertsitateko ikasketak amaituta Bilboko elizbarrutian hasi zen apez. Zaragozako Arkidiozesiko Santa Rita Parrokiako parrokia-bikarioa ere izan zen. Eta San Agustin Ikastetxeko koordinatzaile eta zuzendari, agustindarren priore eta agustindarren probintziako kontseilari Zaragozan. 2011ko otsailaren 2an, Benedikto XVI.ak Iquitoseko Bikariato Apostolikoko bikario apostoliko izendatu zuen. Urte bereko apirilaren 16an Aitasantuak apezpiku izendatu zuen. Amazonaseko San Joseko Bikariato Apostolikoko administratzaile ere izan zen 2011 eta 2014 artean.\nBiografia Euskal Kultura webgunean.\nOrriaren azken aldaketa: 24 azaroa 2019, 16:07.


Transgenikoak | Mundua ez da biribila\nHasiera » Transgenikoak\nTransgenikoei atea zabaltzen Europar Batasunean\nPosted in Transgenikoak\nEuropako Legebiltzarreko Laborantza Batzordeak errefusatu egin du Europako Batzordeak genetikoki eraldatutako organismoez (GEO) idatzitako lege-zirriborroa. Zirriborro horren arabera, estatu bakoitzak aukera edukiko luke bere lurraldean transgeniko jakin baten erabilera debekatzeko, nahiz eta EBk transgeniko hori baimendu. Laborantza Batzordeak uste du tokian tokiko debekuek lehiakortasunari kalte egingo lioketela. “Merkatu bakarra eraiki badugu, ez da erabaki politiko arbitrarioek...\nPosted in Osasuna, Transgenikoak\nGenetikoki Eraldatutako Organismoek (GEO) bizidunen osasunean duten inpaktua hobeto ezagutzeko helburua dauka 2015ean hasiko den Factor GMO esperimentuak. Errusiako Sysin Institutua arduratuko da ikerlana egiteaz; proiektuak hiru urteko iraupena eta 25 milioi dolarreko (hogei milioi euro inguru) aurrekontua izango ditu. Errusiako Osasun Ministerioari atxikitako erakundea da Sysin, eta giza osasuna eta ingurumena ditu aztergai. Zehazki, Monsantok ekoizten duen arto mota baten eragina aztertuko...


2022ko apirilak 25, astelehena, 20:00etan.\nZuzendaritza eta gidoia: María Rodríguez y Mariano Agudo.\nMusika: Enrique de Justo y Luis Navarro.\nArgazkia: Andrés Zoilo.\nProdukzioa: Intermedia Producciones.\nHoracio Hermoso Serrak bere aita, Sevillako azken alkate errepublikanoaren irudia gogorarazten, du. Adelaida Hermoso, alkatearen biloba, bere pertsonalitateaz interesatzen da eta hiriko hainbat eszenatokitan zehar ibilbide bat hasten du bere familiak jasaten duen\nbelaunaldiz belaunaldiko traumari erantzun bila.\nErrepublikan alkate jardun zuten pertsona asko bezala, Horazio gerraren hasieran hil zuten. Pertsona guztiz humanistak politika aprobetxatu zuen herrialdeak bizi zuen atzerapen sekularra arintzeko. 1936an, Sevillako hilerriko hormetan fusilatu zuten, eta duela gutxi irekitako Pico Reja hilobira bota zuten haren gorpua. José María García Márquez historialariak, Artxibo Militarrean egindako ikerketari esker, Horacio Hermosoren bizitza eta heriotzari buruzko argia ematen duten dokumentuak erakusten ditu.\nBere lanbide-jarduera Intermedia Producciones-en garatzen du, zuzendaritzatik hasi eta ilustraziora arteko funtzioetan, baita arlo grafikoaren eta komunikazio-arloaren koordinazioan ere. Zuzendari lanetan Horacio, el último alcalde (2021) Suigénerx (2019), Fatma y Mamía (2007) etaLa visita (1998) film laburrak egin ditu.\nSevillako Unibertsitatean Ikus-entzunezko Komunikazioan lizentziatu zen, eta Intermedia Producciones-eko bazkide fundatzailea izan zen. Bertan dokumentalen zuzendaritza eta argazkigintzako zuzendaritza lanak egin ditu, bere lan profesionala dokumentalgintzan zentratuz. Bere lanen artean Presos del Silencio, Yindabad, La Partida, Desde la Oscuridad, Habitar la utopía, Boliviana, La búsqueda edo Guillena 1937 nabarmentzen dira.\nJavier Corcuera (La Espalda del Mundo, Invierno en Bagdad), Alberto Rodríguez (7 Vírgenes, Grupo 7), Eduardo Montero (Memoria de las Cenizas) edo Fermín Muguruza (Checkpoint Rock) zuzendariekin lan egin du ganbera lanetan. 2021ean Maria Rodriguezekin batera, Horacio, el último alcalde, zuzendu du.


IKUSI ARTE 2014 - OINARRIAK\n2. Aurtengo erakusketan mota ezberdinetako artelanena izango da: Margolana, Eskultura eta Tailua, Argazkilaritza, Karikaturismoa...\nBestelako modalitate artistikoren bat aurkeztu nahi duenak erakusketara, antolatzaileekin kontaktatu dezake informazio gehiago eskuratzeko.\n4. Aukeraketarako argazkiak (digital edo paper) aurkezteko epea: 2014ko urriaren 20a\n- Gutxieneko neurria: 50 zm luze x 50 zm zabal (salbuespen\nbatzuk ontzat hartuko dira gutxieneko neurrietan)\n- Gehieneko neurria: 150 zm luze x 150 zm zabal\n● Eskultura eta tailua\n- Gutxieneko neurria: 25 zm oinarrian x 50 zm altueran\n- Gehieneko neurria: 60 zm oinarrian x 150 zm altueran\n- DIN – A2 neurrian, hau da, gutxi-gora behera, 42 zm x 59,4 zm\n- LUMA-KARTOIan aurkeztu behar dira eta luma-kartoiaren lodierak gutxienez 5 milimetrokoa izan beharko du\n- Edozein neurritako artelanak onartuko dira.\n● Bestelako modalitate artistikoak\n- Antolatzaileekin kontaktatu informazio gehiagorako.\n6. Artistak eta obrak aukeratzeko eguna: 2014ko urriaren 23a.\n7. Jatorrizko lanak aurkezteko egunak: Artista bakoitzak erakusten diren dendetara bere obrak eramango ditu 2014ko urriaren 31 baino lehen\n8. Antolatzaileek batzorde tekniko bat izendatuko dute, lan irabazlea aukeratzeko. Saritutako artistak 2015ean Zarauzko Torre Luzeako aretoan bere lanaren banakako erakusketa egiteko eskubidea izango du eta 500 €ko baliagatiko erosketa bonoak irabaziko ditu.\n10. Lanak itzultzea: 2014ko azaroaren 18tik 25era, lanak ikusgai egon diren establezimenduetan.\n11. Ekimen honen berri emateko aukeratutako lanen egileek, horien erakusketa, komunikazio publikoa eta kopiak egiteko baimena emango dute. Artistek nahi badute obrak salmentan egon daitezke, kasu\nhonetan, lanak nahi dituztenek erosi ahal izango dituzte, baina erakusteka bukatu aurretik ezingo dira jaso. Lanen prezioen %100 zuzenean artistei emango zaie. Parte hartu duten establezimenduek\negingo dute salmentaren bitartekaritza; bertan prezioaren, lanaren eta artistaren datuen eta abarren berri emango zaie interesatuei.\n12. Artista bakoitza bere lanen arduraduna da. MURKIL, elkarteko kideak, Xpression, Zarauzko Udala eta bere Sailak ez dira izango lanen arduradunak, horrexegatik, seguru bat eduki dezatela gomendatzen\n14. Lehiaketa honetan parte hartzeak oinarri hauek onartzea dakar


Étienne-Jean Georget - Wikipedia, entziklopedia askea.\nÉtienne-Jean Georget (1795eko apirilaren 2a - 1828ko maiatzaren 14a) Frantziako psikiatra aitzindaria izan zen. Monomaniari buruzko bere idazlanengatik da ezaguna. Aitzindaria ere izan zen auzitegiko psikiatrian, eta kargu kriminaletan eromenezko defentsari eutsi zion lehen psikiatra.  \nVernou-sur-Brenne, 1795eko abuztuaren 9a\nParis, 1828ko maiatzaren 14a (32 urte)\n1.1 Géricault-en erretratuak\nGeorget Vernou-sur-Brenne-n jaio zen (Indre- et-Loire), nekazari familia txiro batean. Heziketa gutxi izan zuen, eta horrek desabantaila iruditu zitzaion bere ikasketetan. \nMedikuntza ikasi zuen Tours-en, eta gero Parisen, non Philippe Pinel-en eta Jean Étienne Dominique Esquirolen ikaslea izan zen. 1815etik Salpêtrière ospitalean lan egin zuen. 1820an ospea lortu zuen De la folie ("eromenari buruz") liburuarekin. \nGeorget Psikopatologian espezializatu zen. Pinelen buruko gaixotasunen nosologia hobetu eta argitu zuen. Hainbat monomania mota bereizi zituen, besteak beste, "teomania" (obsesio erlijiosoa), "erotomania" (maitasun obsesioa), "demonomania" (gaiztakeriaren obsesioa) eta "monomania hiltzailea" (hilketarekin duen obsesioa). Gainera, uste zuen gaizkileak ez zitezkeela haien delituen legez erantzuleak erokeriagatik. \nGeorgetek histeriaren umetokiko jatorriaren ideia zaharra barregarri utzi zuen eta gizonen eta emakumezkoen gaixotasuna zela argudiatu zuen. \nAcadémie nationale de médecine-ko eta London Medical Society-ko kidea izan zen.\nGeorgeten lan teorikoak eragin handia izan zuen XIX. mendeko idazle erromantikoen iritzia zoroen eta gaizkileen gainean finkatzeko.\nGeorget tuberkulosiak jota hil zen 33 urte zituela.\n1820ko hamarkadaren hasieran, Théodore Géricault gaixo ohiari, zenbait erretratu margotzeko agindua eman zion, bere ikasleek "monomaniakoen" aurpegiko ezaugarriak azter zitzateken, nahiago zuelako irudiak erabiltzea ikasgelan gaixoak izatea baino. 1821 eta 1824 artean, Géricaultek hamar margolan sortu zituen, eta horietatik bost bizirik atera dira. Haurren bahitzailea, joko-menpekoa eta "inbidiak kontsumitutako" emakumea daude. Ospetsuena kleptomanoa da.   \nFoucault, Michel. "L'évolution de la idea d" "individu dangereux" dans la psychiatrie légale ". Déviance et société . 1981, vol. 5, ez. 4, pp. 403-422 doi: 10.3406 / ds.1981.1098. (Foucault-i arraroa iruditzen zaie beren delituak aitortu dituzten pertsonei haiei justifikazio bat ematea eskatzea, gertakariez ziur dauden baina motiborik ez duten eroentzat arazo bat sortzen duena.) \nKern, Stephen. Kausalitatearen historia kulturala (247. or.\nMicale, Mark S. Hysterical men: the hidden history of male nervous illness . 2008, pp. 65-68. ISBN 9780674031661\nPostel, Jacques. Eléments Vierte une histoire of the psychiatrie occidentale . 2007 ISBN 9782296184916\nSemelaigne, René. "Georget (Etienne-Jean)", Les pionniers de la psychiatrie française avant et après Pinel, vol. 1 or. 188. 1930\n↑ Postel (2007), p. 221\n↑ Postel (2007), p. 222\n↑ a b Semelaigne, p. 188\n↑ Georgetek puntu horri buruz dituen ideien deskribapen labur bat egiteko, ikus Semelaigne, p. 194\n↑ Micale (2008), p. 65\n↑ Théodore Géricault | The Madman Kidnapper,\n↑ Regard sur la folie. .\n↑ Dokumentuan akats bat dago (405. or.): Data ez zen 1927a.\nAzken aldaketa 24 ekaina 2021(e)an, 12:36(e)tan\nOrriaren azken aldaketa: 24 ekaina 2021, 12:36.


2013ko filmak – s.ofiziala | cine social y cultura libre\n2013ko filmak – s.ofiziala\nCCMAD ( Madrileko Creative Commons festibalean) 2012 Publikoaren Sarria\nCastells Koloniaren azken egunak islatzen dituen kronika da; Bartzelonan zutik irauten zuten azkenetako langile-auzoa. Soilik egunerokotasuna behatuz, hiltzera doan bizimodu zaharkitua erretratatzen da bertan. Gentrifikazio kasu bat gehiago bere langile iraganaz lotsatzen den eta gezur bat eraikitzen saiatzen den hiri-marka batetan, itxura honen atzean ezereza izkutatzen delarik. Ia hitzik ez duen lan honek, behaketaren bitartez hiltzear dagoen bizi modu baten egunerokoa irudikatzen du.\nTurkiera azpit. gazteleraz\nBeste egun bat, etxetik bulegora eta bulegotik etxera. Aro digitaleko bakardadeari eta autosatisfakzioari nola aurre egin sakontzen du umorezko korto honek.\nIngelesa azpt. gazteleraz\nPoloniera azpt. gazteleraz\nZa kulisami (“Hegalen artean”)filmak zuzendariak Varsoviako Arte Garaikidearen Zentroan egindako egonaldian bizitutako esperientzia pertsonala islatzen du. Egunean zehar leku honetan nabari den bizitasuna eta gabean berak eta segurtasuneko guardiak partekatzen duten bakardadearen arteko kontrastea da filmaren abiaputua. Partekatutako bakardade hau hitzen bitarteko komunikazioa ezinezkoa izateak hareagotzen du. Zuzendariak tzultzaile baten laguntzarekin, berari buruz hitzegiten zuen eskutitz bat iritsi arazi zien segurtasun guardiei. Trukean beraiei buruz idaztea eskatu zien, beraien pentsamenduei buruz, lanari buruz eta beraien lantokia zen arte zentruaren inguruan zuten ikuspuntuari buruz.\nSuediera azpt. gazteleraz\nBeldurrezko filmei buruzko parodia animatua da, kasu honetan, Mason, pertsona mozorrotu eta kutun bat protagonista dela.\nHaurrentzako thrillerra da, eta, bertan, joko inuzenteak misterio eta beldurrezko mundu batean murgiltzeko atea izango dira.\nIngelera azpt. gazteleraz\nMaitasunari, katuei eta parasito zerebralei buruzko beldurrezko film laburra.Toxoplasmosian dago inspiratua, gaixotasun erreal eta infekziosoa, parasitoek eraginda eta infektatuta dauden katuek gizakiei kutsatuta. Orain dela gutxi gaixotasun hau gizakien jarrera aldaketekin zerikusia duela aurkitu da.\nhizkuntza desberdinak azpt. gazteleraz\nSaharako biztanle zibilen eguneroko bizitza kontatzen du, eta baita Mendebaldeko Saharan Marokoko indar okupatzaileek biztanleak bortizki lurrak uztera behartu zituzten unea ere.Ong batetako bolondresek isilpean grabatuta.\n← 2013ko programazioa -s. ofiziala - ekaina\nfilm hazitegia →


EHGAM-DOK EUSKARAZ: > Iritzia: Yolanda Elorriaga > ZAPALDUEN OLERKIA\nYolanda, zuk idatzitako iritzia markatik fuerakoa da. Antzematen da olerkien munduan murgilduta urteak daramatzazuzela. Ez etsi eta jarraitu zure iritziak kaleratzen.\ngorka eider said...\nYolanda, zuk idatzitako kritika eta iritzi potente honek zur eta lur utzi nau. Segi horrelako lanak egiten, zure pentsaera mundura zabal dadin.\nPosdata: idazlan bezala, kritika oinarri duen lana egin dezakegu\nBeste gabe, agur baro bat!!!


GastroDibertsitate Gelak - TheyAreNews.com\nEuskadiko Biodibertsitate Zentroak, MD Gastro arduraduna eta Zallo Barri jatetxeko sukaldaria den I�igo Ordorika-ren laguntzarekin, GastroDibertsitate Gelak martxan jarri ditu. Ostirala, 2013ko ekainak 15\nEkimen honek, lur nahiz itsaso hurbiletako jatorrizko produktuen aniztasuna eta aberastasuna azpimarratu nahi ditu eta, era berean, bertoko eta sasoiko elikagaiak kontsumitzearen garrantzia.\nGure gastronomiaren dibertsitate hau gela honeen buru izango da ezagutzan oinarrituak, aditu ezberdinek eskeinitako hasierako hitzaldi baten bidez, eta halaber, gai bakoitzaren arabera egindako produktuen esperimentazio eta dastaketan.\nDatorren deialdia ekainaren 29an izango da "Kaba eta txanpainak"gaiarekin eta bertan Teresa Fern�ndez (Bilboko Alhondigaren "Yandiola" jatetxeko sumiller-a) hitzaldia izango da. Ondoren, kaba eta txanpain-kata egingo da eta, azkenik, cocktail bat egingo da.\nPartehartzeko 18 urtetik gorakoa izan behar da eta, saio honek 20� pertsonako balioa du. Gogoratu talde murriztuak dirala eta izen-ematea telefonoz egin ahal dala 946 870 402 zenbakira deituz edo mezu elektronikoaren bidez info@torremadariaga.org helbidera bidaliz.\nGastroDibertsitate Gelak hileko azken ostiraletan ospatzen dira, 19:30etatik 22:30etara, Euskadiko Biodibertsitate Zentroan. Tweet\n2Donostia Turismoak Jaialdiak turistikoki sustatzen ditu\n3Pakea Bizkaia 2011-12 lehiaketan saritutako istoriotxoak\n4Txakurrak aske ibili ahal izateko guneak ezarri dira Donostiako auzo eta parkeetan


Alderdi zaharra, turismoa eta gure politikariak: nahastuta | Berria.eus\nIritzia Alderdi zaharra, turismoa eta gure politikariak: nahastuta\nAlderdi zaharra, turismoa eta gure politikariak: nahastuta\n2017-08-09 / Jose Ignazio Ansorena Miner - Musikaria\nOrain egun gutxi Donostiako Alderdi Zaharreko auzo elkarteak prentsaurrekora deitu zuen, gure inguru honetan duintasunez bizitzeko eskubideaz prestatu duen Manifestua aurkezteko. Elkarte honek —ni laguntzailea besterik ez naiz— urteak daramatza ekinean era ezin hobean, seriotasunez, egonarriz eta eskuzabaltasunez. Udal administrazioa arduratu beharko litzatekeen arazoez jarduten da maizenik, baina hark lanak egiten ez baditu, inork egin behar.\nBestetik, laster baterako ere, talde politiko batek manifestaziora deitu du gure hiriko egungo turismo ereduaren aurka. Agian horrek nahastu du hainbaten pertzepzioa. Parte Zaharrean Bizi gure elkarteak ez du ezer turismoaren aurka. Eten gabe salatzen dituen arazoak honen leherketaren aurrekoak dira, nahiz eta, aitortu behar, horrekin areagotu egin diren.\nZein dira arazoak? Ostalaritzaren neurri eta kontrol gabeko hazkundeak sortutakoak (kale eta auzo etxeen jabetza hartzea, ostatu eta apartamentu turistikoen ugaltzea…) eta kale eta barrioko plaza zein kaleetan behin eta berriz antolatzen diren festen ondorioak: edozein ordutan zaratak, auzotarren atseden hartu ezina, zikinkeria eta garbiketa zerbitzuen iskanbila, etxeetara iristeko arazoak… Dena komunitatearen ekipamenduen eskasiak atonduta.\nMugimendu horien aurrean, gure politikariek erantzun egin dute, nahastuta nire iritziz. Eneko Goiak uste du deskalabroa zuzentzeko garaiz gabiltzala oraindik. Eta ematen du saiatu nahi duela. Ahalegin askozaz handiagoa egin beharko du, arazoek dioten abantailaz gainera, astero-astero aurre hartze larriagoa egiten baitiote.\nErnesto Gasco zinegotziak Twitterreko bere kontuan aipamen fribolo eta interesatua jarri du, argazki batekin, eta ulertzera eman du salatzen diren arazoak ez direla benetakoak edo neurriz kanpora eramaten ari garela. Hau ere nahastuta dabil: halako kontua txantxetan hartzeak ez du ezer onik adierazten berari buruz. Eta hankatxoa erakusten du. Hauxe bera da, Denis Itxasorekin batera, Orixe auzoko Ikastolakoei jokaldi bikaina egin diena: urteak pasa ondoren hitz egiten komentuaren lekua ikastolarentzat izan zedin, isil-misilka Barrabes taldearekin hitzarmena sinatu dute enpresa hori bertan jar dadin. Haurrentzat barrakoiak jarri beharko.\nAzkenik, aspaldiko Odon Elorzak hitz egin du: bere ondorengo alkateei esan omen zien adi ibiltzeko turismoarekin, baina ez dute ezer egin eta oso berandu dabiltza orain. Hau ere nahastuta edo memoria txarrak jota. Arazoa ez da turismo leherketa, esan dugu. Lehenagotik dator, hain zuzen ere, bera alkate zen garaietatik. Bere aginte garaian, arautu gabeko taberna ugari zabaldu ziren eta geroago legeztatu zituzten, eta, Odon Elorzaren aldeko jarrera sutsuaz, terrazen biderketa hasi zen. Gogoan dut Konstituzio Plazan berak pertsonalki tema hartua zuela terrazak jartzeko eta auzotarrek ez zutela nahi. Hori zela eta, Parvisak auzokoen bilerara deitu zuen. Bertan jerenteak behin eta berriz azpimarratu zuen terrazak oso mugatuak izango zirela, estetika maila handikoak eta, beti gaueko hamabiak baino lehenago jasota egongo zirela. Horrelako argudioak erabilita lortu zuen auzokoek gogo txarreko onarpena ematea. Hori broma!\nGai horren inguruko erreportajea agertu da El Diario Vasco egunkarian. Izenburuak dio gure politikariek espero dutela turismoaren jestioaren inguruko arazoak ez nahastea jardun horren aurkako jarrerarekin. Ez dakit ba. Eurak hainbeste nahasten badira, besteok ere nahas gaitezke. Eta gainera, bizitza kalitatea hain baldintzatua denean, pertsonok argi ez ikusteko eta nahasmenerako joera izaten dugu.\nJose Ignazio Ansorena Miner - Musikaria


Khalid El Haddadi, Berebar jatetxeko kudeatzazilea, Marokon atxilotu dute - Uriola.eus\nuriola.eus 2019-04-16 11:22 Jendartea Bilbo\nKhalid El Haddadi, Rifeko ekintzailea, oso ezaguna da Bilbon San Frantzisko auzoko Berebar jatetxea kudeatzen duelako eta EH Bilduren hautagaia da hurrengo udal hauteskundeetan. Bere amaren hiletara zihoala Marokoko segurtasun indarrek atxilotu dute.\nOngi Etorri Errefuxiatuak plataformak jakinarazi duenez, Marokoko segurtasun indarrek, muga zeharkatu bezain laster atxilotu dute. Adierazi dutenez, bere amaren hiletara joateko bidaiatu du Marokora. Izan ere, pasa den ostiralean hil zen Haddadiren ama, eta Alhucemas herrira bidean zihoan.\nKhalid El Haddadi Rifeko ekintzailea da. Bilbo Zaharrean bizi da 90eko hamarkadaz geroztik, eta ezaguna da hirian San Frantzisko auzoko Berebar jatetxeaz arduratzen delako. Horrez gain, pasa den astean aurkeztu zuten EH Bilduren listan agertzen da. Beraz, hautagaia da hurrengo udal hauteskundeetan.\nOngi Etorri Errefuxiatuak plataformak argitu duenez, Marokok ez dio atxilotuari emandako tratuaren berri eman Espainiako kontsulatuari. Horregatik, Plataformak Haddadik ezin izan duela bere abokatuarekin egon salatu du, eta ez daukate Khaliden egoeraren berri.\nAtxiloketa hau gaitzesteko eta bere lagun eta senitartekoei babesa adierazteko, elkarretaratze bat antolatu dute San Frantzisko plazan, iluntzeko 20:00etan. Baina, senitartekoek eskatuta, elkarretaratzea BERTAN BEHERA uztea erabaki dute.\n2019/04/16 20:00 - 21:00\nSan Frantzisko plazan Bilbo


Etxauzia Nafartarren Etxea elkartea - Wikipedia, entziklopedia askea.\n(«Etxauzia Nafartarren Etxea Elkartea» orritik birbideratua)\nEtxautz gaztelua Baigorrin.\nEtxauzia Nafartarren Etxea elkartea Ipar Euskal Herrian Euskal Herri osoari begira sortutako proiketu kultural zabala da. Lehen helburua herri nafar horretan dagoen Etxautz gaztelua erostea da han mota guztietako ekintzak antolatzeko. Hori lortzeko Ipar zein Hegoaldeko partaideak baina baita ere euskal diasporaren partaideak erakarri nahi dituzte, haien hitzetan "Munduko Euskal Etxe guztien Ama" eraikitzeko. 2017an elkarteak 215 kide eta 2.500 sustengatzaile ditu, Kattalin Saint-Marie koordinatzaile nagusia izanik.\n1 Ideiaren jatorria\n5 Elkartearen kontaktua\nIdeiaren jatorria[aldatu | aldatu iturburu kodea]\nAsrim senar-emazteak, Miamin bizi den bikote aberats bat, XVI. mendeko Etxautz gazteluaren jabeak dira. Bikoteak udako egonaldia egiten du gazteluan baina adinean sartuta daude eta, horregatik, gaztelua salgai jartzea deliberatu zuten duela gutxi. Horren berri izatean, baigorriar talde batek gaztelua euskaldunon eskuetara itzuli behar zela pentsatu zuen, eta eraikina erosteko 2016an kanpaina abiarazi zuen, «Euskaldun bat, euro bat» izenpean. Kanpainak arrakasta dezente izan zuen lehenengo fasean eta 2017an kanpainaren bigarren faseari ekin dio zion Etxauzia Nafartarren Etxea elkarteak.\nElkartearen helburua mila urtean herritarrentzat itxita egon den eraikin honen jabe egin eta herritarrei zabaltzea da. Horren bidez Ipar Euskal Herriaren barnealde osoa biziarazi, ekonomikoki, kulturalki, linguistikoki egin nahi diote. Baina proiektua ez da Baigorritarrentzat bakarrik, euskal herritar guztientzat baizik. Gazteluan ekimen desberdinak kokatuko dira: Lantegi Elkartea, Ondarearen interpretazio zentroa, kultur ekimenak eta ikuskizunak egiteko gunea eta diasporari eskainiko zaikion zerbitzu desberdinak.\nEtxauziaren jabeak herritarrak izango dira eta beraz kudeaketa autogestioan oinarrituko da. Proiektu komunitarioa izango da, beraz. Lau lantalde jarri dira abian elkartean: ekonomia, kultura, ondarea eta diaspora. Laurak koordinatzeko administrazio kontseilu bat dago Kattalin Saint-Marie koordinatzaile nagusia izanik.\nMila urtetan gaztelua heritarrentzat itxita egon da.\nEtxauzia Nafartarren Etxea elkarteak 225 bazkide ditu egun, asko Baigorrikoak, baina baita Ipar Euskal Herriko barnealde nahiz Euskal Herri osoko batzuk ere. 2.500 sustengatzaile ditu, halaber, tartean Euskal Herrian oso ezagunak diren pertsonak, esaterako Bernardo Atxaga, Kristiane Etxaluz, Maika Etxekopar, Miren Gaztañaga, Amets Arzallus, Miren Amuriza, Sustrai Colina, Itxaro Borda, Pedro Miguel Etxenike...\nElkartearen kontaktua[aldatu | aldatu iturburu kodea]\nTwitter: Tweets by @etxauzia1\nMixel Bergouignan (1947-2017), elkartearen lehendakariordea izan zen.\nKattalin Saint-Marie (1992), egitasmoaren koordinatzailea.\nElkartearen webgune ofiziala.\nEkimenari buruzko erreportaia Gara egunkarian.\nEuskal Herriko kultur erakundeak\nEuskal diasporako elkarteak\nOrriaren azken aldaketa: 20 otsaila 2020, 22:39.


Sareanen 4. urteurrena - Sarean\nSareanen 4. urteurrena\njue17oct(oct 17)20:00dom20(oct 20)15:00Sareanen 4. urteurrenaUrteurren bazkaria eta festa20:00 - 15:00 (20) Event Type :Gastronomía,Música,Otros,Performance\nHilabete honetan Sareanek 4. urteurrena ospatuko du kultur programa anitza eta irekiarekin urriaren 17 eta 20 egunetan. Dakizuenez, Sareanen jatorria 80. hamarkadan kokatzen da, San Frantzisko auzoko energia artistikoa, kulturala eta\nHilabete honetan Sareanek 4. urteurrena ospatuko du kultur programa anitza eta irekiarekin urriaren 17 eta 20 egunetan. Dakizuenez, Sareanen jatorria 80. hamarkadan kokatzen da, San Frantzisko auzoko energia artistikoa, kulturala eta politikoa lotu zituen auzo espazioaren sorreran. Kultur Bar izan zen hasiera, Mariaren Bihotzaren Plazaren 4. zenbakian helburu hauek hezurmamitu zirenean.\nUrteak aurrera joan ahala proiektua eraldatuz joan da, etapa ezberdinak zeharkatuz: 1998an Txakur Berdea Sarea jaio zen Kultur Bar zenaren espazioan sorturiko ekimen eta elkarlanetatik. Hala, Txakur Berdea Sarea auzoko kolektibo eta auzo elkarteentzako topaketa eta kultur espazioa bihurtu zen. Txakur Berdea Sareak 2008an itxi zituen ateak, eta 2015ean, espazioaren aldeko aldarrikapen eta borroka luzearen ostean, Sarean Kultur Elkartea irekitzea lortu zen, gaur ezagutzen dugun moduan. Hauxe da gure proiektu maitearen bizitza luzearen azken etapa, eta etapa honen urtebetetzea ospatuko dugu hilabete honetan.\n4 urte bete ditugu: bidea ez da beti erreza izan, baina irmoki gabiltza, kulturaren, aldarrikapenaren eta elkarlanaren aldeko apustua idarrez mantenduz, San Frantziskoko espazio txiki honetan hasieratik presente egon den moduan. Gaur egun aurkitzen garen tokira ekarri gaituen hori ospatu nahi dugu: ibilbidea, erlazioak, adiskidetasuna, kolaborazioa... eta zuekin guztiekin partekatu nahi dugu ospakizuna!\nUrriaren 17a 20:00etatik aurrera: urtebetetze jaia! Musika, performancea, dantza eta giro ederra Sareanen.\n20.00 - 20.30: ongietorria, proiektuaren azalpena eta urtebetetze kanta - Yogurinha Borovarekin\n20.30 - 21.00 Performance Beñat Krolem + Jon Martin\n21.00 - 21.30 Severine Beata + Beatriz Sánchez\n21:45 - 22:30 Irrekoñozibles Kontzertua\n22:30 - 00:00 DJ Big Man\nUrriaren 20a 14:00etatik aurrera: piknika plazan! Sareanetik mahaiak, aulkiak, platerak, cus-cusa, enpanadak... eramango ditugu plazara hurbildu eta parte hartu nahi duen ororentzat. Zuen pikoteo gozo gozoa ekartzera animatu nahi zaituztegu ere, hain elegante egiten duzuen platertxo hori, ekarri eta parte hartu pikoteo kolektibo honetan!\n(eskertuko genuke partehartzea baieztatuko bazenute kultura@sarean.info emailera idatziz eta esanez jateko zeozer ekartzeko asmoa duzuen edo ez)\nEta beti egiten dugun moduan, gogorarazi nahi dizuegu, Sareanen lan ildoan lanean jarraitzen dugula, proiektua irekua dela eta hilero batzen garela asanbladan bertan zer gertatzen den erabakitzeko. Asanbladan parte hartzera gonbidatu nahi zaituztegu: auzoko kultura, artea eta elkarte mugimendua zuen interesekoa bada, idatzi, ongietorriak izango zarete!\n17 (Jueves) 20:00 - 20 (Domingo) 15:00


Udalen adierazpen instituzionalak Martxoaren 8aren harira - Urola Kostako Hitza : Urola Kostako Hitza\nEmakumeen Nazioarteko Eguna da igandea, martxoak 8. Horregatik, urtero bezala, udalek adierazpen instituzionalak egin dituzte emakume eta gizonen arteko berdintasuna aldarrikatzeko. Esaterako, Getarian eta Zarautzen bat egin dute udalean dauden ordezkari politiko guztiek. Adierazpenak bi zati ditu; aurrenekoa orokorra da, eta bi herrietan berbera plazaratu dute. Ondoren, ordea, herri bakoitzak berea landu du, jarraian ikus daitekeenez.\nAdierazpen orokorrak honela dio:\nGenero-harremanak eraldatzea gure udalerrien eta gure administrazioen bizitzan; Emakumeen aurkako indarkeria mota guztiak errotik kentzea eta egiturazko indarkeria horren biktimak erreparatzea; Baldintzak eta aukerak eraikitzea izaera guztietako emakumeek tokiko bizitzako ekonomian, gizartean, politikan eta kulturan parte hartzeko; Diskriminazio mota guztien aurka borrokatzea; Bizitza erdira ekarriko duten gizarte-antolakuntza erantzunkideak diseinatzea.\nZarautzen, gaur eguerdian elkartu dira udalbatzar aretoan EAJko, EH Bilduko, PSE-EEko eta Podemos-EquoBerdeak taldeetako zinegotziak, eta ondorengoa gehitu diote adierazpenari:\nTokiko euskal gobernuok konpromiso horiek gure herri eta hirietan egia bihurtzeko politikak diseinatu eta kudeatu behar ditugu, eta horrexegatik, Zarauzko Udalak konpromiso irmoa adierazi du berdintasunezko gizarte inklusiboa eraikitzen laguntzeko, pertsona guztien eskubideak eta parte-hartzea bermatuko dituena tokiko bizitzan, honako neurri hauek abian jarririk.Toki-eremuan berdintasunaren konpromisoan aurrera egiteko neurriak:\nArlo publiko nahiz pribatuan udal herriko zaintzen errealitatearen azterketa egitea genero ikuspegi batetik, eta zaintzen aitortze soziala eta gizon eta emakumeen erantzunkidetasuna bultzatzeko eta egoera hobetzeko neurriak martxan jartzea.\nZarauzko Bizitzako Emakumeen eta Gizonen Berdintasunerako Europako Gutunari atxikitzea, eta Gutunean zehaztutako konpromisoak aplikatzea bere lurraldean.\nZarauzko berdintasun-politikak bultzatzeko langile eta baliabide nahikoak bermatzea Parekidetasun departamentuan\nEmakumeen eta gizonen berdintasunerako Zarauzko Ekintza Plana berritzea eta IV. Plana osatzea hurrengo urtean.\nBerdintasun ordenantza bere osotasunean garatzea berdintasun politikak garatzeko, eta udal jarduera osoan genero ikuspegia txertatzen dela bermatzea.\nIndarkeria matxistaren arretarako eta prebentziorako Zarauzko Koordinazio Protokoloa berraztertu eta hobetu, indarkeria matxistaren biktimekin elkarlanean\nZarauzko jardueretan indarkeria matxistaren biktimei erreparazioa emateko printzipioaren aplikazioan aurrera egitea.\nUdalerriko emakumeak ahalduntzeko programak eta ekimenak garatu ahal izateko, Emakumeen Etxea martxan jarriko dugu eta beharrezkoak diren baliabide guztiak bideratuko ditugu\nZarauzko Emakumeen Etxea, emakumeen erakundeekin eta erakunde feministekin etengabe komunikatzeko espazioa izatea da gure helburua, berdintasunaren aldeko eta indarkeria matxistaren aurkako tokiko politikak diseinatzeko eta ebaluatzeko.\nIrekitzera goazen Emakumeen Etxean herriko emakumeen parte hartze aktiboa bultzatzeko lan egitea, beti ere ahalduntze ikuspegi feminista batetik.\nBerdintasunaren aldeko eta Emakumeenganako Indarkeriaren aurkako Euskal Udalen Sarearekin – Berdinsarea – bat egiten jarraituko dugu. Sare horren helburua da indarrak batzea eta tokiko gobernuek elkarrekin jardutea berdintasunaren aldeko eta emakumeenganako indarkeriaren aurkako politikak, programak eta zerbitzuak bultzatzeko, indartzeko, koordinatzeko eta ebaluatzeko.\nGetarian, berriz, EH Bilduk eta EAJk honako adierazpena landu dute:\nTokiko euskal gobernuok konpromiso horiek gure herri eta hirietan egia bihurtzeko politikak diseinatu eta kudeatu behar ditugu, eta horrexegatik, Getariakoko Udalak konpromiso irmoa adierazi du berdintasunezko gizarte inklusiboa eraikitzen laguntzeko, pertsona guztien eskubideak eta parte-hartzea bermatuko dituena tokiko bizitzan, honako neurri hauek abian jarririk.\nTokiko arauak arian-arian artikulatzea berdintasun politikak garatzeko, eta udal jarduera osoan genero ikuspegia txertatzen dela bermatzea: kontratazio eta hitzarmenetan genero klausulak txertatuz…\nUdalerriko emakumeak ahalduntzeko programak eta ekimenak garatzeko espazioak eta baliabideak eskaintzea berdintasuna gizarteko arlo guztietara zabaltzeko: ahalduntze tailerrak, bestelako kirol planteamenduak, arduren banaketak…\nDiskriminazio mota guztien aurka udal politikak garatzea: soldata arrakalarekin amaitzeko neurriak hartuz…\nUdalerriko emakumeek egindako ekarpena sustatzea: proiekzioak, hitzaldiak etab.\nAzpeitiko Udal Gobernuak bat egin du datorren igandean, hilak 8, Emakumeen Nazioarteko Egunaren harira egingo diren mobilizazioekin, eta herritarrei mobilizazio horietan parte hartzeko deia egin die. Gainera, Martxoaren 8aren harira, hainbat erabaki hartu du; besteak beste, parekidetasunera bideratutako aurrekontua handitzea, Emakumeen Txokoko zerbitzuak gehitzea nahiz hezkidetza programa indartzen jarraitzea.\nErakundeak printzipio eta aldarrikapen feministak egitura eta politika instituzionaletan txertatzeko “konpromisoa” hartzen duela adierazi du, gizarteak “justizian eta demokrazian aurrera” egin dezan: “Beharrezkoa da, behingoz, emakume guztien indarkeriarik gabe bizitzeko eskubidea lehentasun politiko izatea. Beharrezkoa da instituzioek interpelazio hori beren gain hartzea, eta gure ordezkaritzari erantzunez, herrialde honetako herritar guztiak —guzti-guztiak, salbuespenik gabe— hobeto bizi daitezen gure esku dagoen guztia egitea”, azaldu du Udal Gobernuak.\nBestalde, Udal Gobernuak nabarmendu du “erabateko konpromisoa” duela herritarrekin, eta “aspaldi” ulertu zuela herritarren eskaera: “Herritarrek eskatzen digutena da guztionak diren baliabideak erabiltzea emakumeen eta gizonen artean dauden sakoneko desberdintasun egoerei aurre egiteko”. Ildo horretatik, Udal Gobernuak azaldu du herritarrek udalari konpromisoak eskatzen dizkiotela, inor atzean utzi gabe, “sistemak ezartzen dituen” diskriminazioei eta zapalkuntzei aurre egiteko.\nHorrez gain, erakundeak azaldu du “euskal herritar guztien erabakiak errespetatuko dituen esparru politiko eta instituzional bat” eraikitzeko lanean diharduela: “Subiranotasun feminista noranzko ugariko bide baten antzera agertzen da, emakume guztien askatasunak berreskuratzeko eta eskubideak zabaltzeko prozesu baten antzera, non egunero-egunero definituko eta gauzatuko dugun gure burua gobernatzeko zer egin nahi dugun eta gure herrialdearentzat zer bizi-baldintza nahi ditugun, guztiontzat, salbuespenik gabe, eta belaunaldi gazteenen etorkizuna hipotekatu gabe”, nabarmendu du. Era berean, Udal Gobernuak azpimarratu du “beharrezkoa” dela instituzioetatik lan egiten jarraitzea, “koordinatuta eta ikuspegi subiranista zabal” batekin. Hori dela eta, Udal Gobernuak emakumeen eta gizonen arteko berdintasuna lortzeko honako erabakiak hartu ditu:\nParekidetasunera bideratutako aurrekontua handitzea.\nEmakumeen jabetze prozesuak sustatzeko baliabideak indartzea, batik bat, Emakumeen Txokoaren bitartez. Emakumeen Txokoko zerbitzuak gehitzea.\nUdalerriko emakumeek egindako ekarpena aitortzeko memoria historikoa lantzea.\nUdalak sustatzen dituen politika publikoetan eta hainbat programatan genero ikuspegia txertatzeko urratsak ematea.


Saint-Pierre-le-Bost - Wikipedia, entziklopedia askea.\nGilles HENRY (2014-2020)\n46° 24′ 02″ N, 2° 15′ 37″ E / 46.4006°N,2.2603°E / 46.4006; 2.2603Koordenatuak: 46° 24′ 02″ N, 2° 15′ 37″ E / 46.4006°N,2.2603°E / 46.4006; 2.2603\nSaint-Palais, Saint-Sauvier, Préveranges, Boussac-Bourg, Leyrat eta Saint-Marien\nSaint-Pierre-le-Bost (frantsesez eta ofizialki: Saint-Pierre-le-Bost) Okzitaniako udalerri bat da. Administratiboki Frantziako Creuse departamenduan dago, Akitania Berria eskualdean. 2013an 147 biztanle zituen.\n2007an Saint-Pierre-le-Bost udalerrian erroldatutako biztanleak 153 ziren. Familiak 64 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren, 20 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 106 etxebizitza zeuden, 67 familiaren etxebizitza nagusia ziren, 26 bigarren erresidentzia ziren eta 14 hutsik zeuden. 105 etxeak ziren eta 1apartamentu bat zen. 67 etxebizitza nagusietatik 58 bere jabearen bizilekua ziren, 7 alokairuan okupaturik zeuden eta 2 doan lagata zeuden; 2 etxek gela bat zuten, 2 etxek bi zituzten, 11 etxek hiru zituzten, 16 etxek lau zituzten eta 36 etxek bost zituzten. 62 etxek euren parking plaza propioa zuten azpian. 27 etxetan ibilgailu bat zegoen eta 29 etxetan bat baino gehiago zituzten.\nSaint-Pierre-le-Bost udalerriko biztanleria-piramidea 2009an .\n2007an lan egiteko adina zuten pertsonak 86 ziren, horien artean 59 aktiboak ziren eta 27 inaktiboak ziren. 59 pertsona aktiboetatik 52 lanean zeuden (27 gizon eta 25 emakume) eta 7 langabezian zeuden (3 gizon eta 4 emakume). 27 pertsona inaktiboetatik 13 erretiraturik zeuden, 7 ikasten zeuden eta 7 "bestelako inaktibo" gisa sailkaturik zeuden.\n2009an Saint-Pierre-le-Bost udalerrian 70 unitate fiskal zeuden, 156,5 pertsonek osaturik. Pertsona bakoitzeko diru-sarrera fiskalaren mediana urteko 12.673 euro zen.\n2007an zeuden 4 komertzioetatik, 1 garraio enpresa zen, 1 informazio eta komunikazio enpresa zen eta 2 administrazio publikoko enpresak ziren.\n2000. urtean Saint-Pierre-le-Bost udalerrian 18 nekazaritza-ustiategi zeuden, 1.212 hektarea erabiltzen.\nSaint-Marien (3,6 km)\nPréveranges (3,8 km)\nBoussac-Bourg (4,5 km)\nSaint-Palais (5,6 km)\nSaint-Sauvier (5,8 km)\nBNF: 15251620r (data)